Sgwrs:Eglwys Loegr - Wicipedia\nA yw "Eglwys Loegr" yn gywir? Neu ai "Eglwys Lloegr" dylai fod? Mae Eglwys Loegr yn swnio'n od i fi... Er fod "eglwys" yn air benywaidd, a yw enwau gwledydd fod treiglo hefyd? Eglwys Gymru ynte Eglwys Cymru? Rhodri77 12:49, 27 Awst 2009 (UTC)[Ateb]\nDw i bron 100% yn sicr mai Eglwys Lloegr ydy o i fod, am ddau reswm 1. Mae'n cyfeirio at y sefydliad nid adeilad, a 2. (a dyma lle dw i'n llai sicr fyth o'm pethau), mae 'Lloegr' yn enw yn hytrach na berf. --Ben Bore 14:05, 27 Awst 2009 (UTC)[Ateb]\nYn ramadegol, 'Eglwys Lloegr' sy'n gywir, am fod yr eglwys honno 'ym meddiant' Lloegr, ond 'Eglwys Loegr' yw'r ffurf draddodiadol a dyna'r ffurf a ddefnyddir o hyd fel rheol (e.e. gan John Davies yn Hanes Cymru a nifer o lyfrau eraill). Ffurf hynafiaethol yw hyn, yn groes i'r drefn arferol, sydd i'w weld mewn sawl enw lle e.e. Ffynnon Daf (Taf), Rhyd Wilym (Gwilym). Hefyd 'Eglwys Rufain' yw'r enw traddodiadol am yr Eglwys Gatholig, nid 'Eglwys Rhufain'. Mae 'na adran dwi newydd ffeindio yn Gramadeg y Gymraeg Peter Wynn Thomas (t. 323) sy'n trafod hyn ac yn rhoi nifer o enghreifftiau difyr. "Eglwys Loegr" sy'n iawn felly. Anatiomaros 16:13, 27 Awst 2009 (UTC)[Ateb]\n"Dyfyniad Ffydd Eglwys Lloegr" medd Morris Kyffin yn 1594. "Yr Eglwys yn Lloegr" meddwn i'n reddfol (oherwydd "Yr Eglwys yng Nghymru" yn siwr o fod). Ai asoddair ydy Lloegr yma? Os felly, yna Eglwys Loegr, gair sy'n disgrifio "Eglwys". Ond os ydy Eglwys a Lloegr yn enwau (a dim un un yn ansoddair) yna Eglwys Lloegr (fel "Merch Dafydd" neu "ffôn llaw"). Mae'r Eglwys yng Nghymru'n cyfeirio at y corff estron hwn fel Eglwys yn Lloegr, a chwmni llyfrgellyddol The Library Thing (beth bynnag ydy hygrededd y rheiny ac felly Directgov a'r BBC. Fy hunan, does gen i ddim ots! Llywelyn2000 17:12, 27 Awst 2009 (UTC)[Ateb]\nON! Eglwys Loegr medd Geiriadur Prifysgol Cymru! A hefyd: (wrth gwrs!) yr Eglwys Fethodistaidd a'r Eglwys Gatholig. Felly ansoddair ydyw ac nid enw. Da iawn rhen Anatiomaros. Llywelyn2000 17:45, 27 Awst 2009 (UTC)[Ateb]\nIa, Eglwys Loegr yw'r ffurf draddodiadol, arferol (anwybodaeth ac ymseisnigeiddio sy'n gyfrifol am yr enghraifftiau o 'Eglwys Lloegr', mae'n debyg). 'Eglwys Loegr' sy gan Yr Eglwys yng Nghymru hefyd. Fel roeddwn i'n deud uchod, mae 'na sawl enghraift arall o'r eithriad hon i'r rheol yn llyfr Peter Wynn Thomas (Tyddewi ayyb). Anatiomaros 17:52, 27 Awst 2009 (UTC)[Ateb]\nDilyn fy nolen uchod i wefan yr Eglwys yng Nghymru ac fe weli di eu bont yn defnyddio "Eglwys Lloegr" hefyd! Dynma i ti anghyson! Dwi'n meddwl fod hyn, yn y bôn, yn ymwneud a'r enw perthynol. Llywelyn2000 18:04, 27 Awst 2009 (UTC)[Ateb]\nTypical 'te! "Ceir eithriad i bob rheol" yw'r esboniad gorau am hyn. Enghraifft o'r hyn sy'n gallu digwydd, yn hanesyddol, pan fo "enw priod yn dilyn enw priod benywaidd unigol yn oleddfydd" yw hyn, yn ôl y gramadegydd. Eithriadau hir-sefydlog i'r drefn ramadegol arferol. Ceir nifer fawr iawn o enghreifftiau mewn enwau lleoedd, yn achos dau enw ar wahân e.e. Ynys Bŷr (Sant Pŷr) ac mewn enwau cyfansawdd, e.e. Caerfyrddin (caer + Myrddin), Llandudno (Sant Tudno). Mae'r term 'Eglwys Loegr' yn perthyn i ddosbarth arbennig o dermau crefyddol: Eglwys Loegr, Eglwys Rufain, 'teyrnas Dduw' ayyb. Gwelir hyn hefyd yn enwau'r gwyliau eglwysig, e.e. Gŵyl Ddewi, Gŵyl Fair, Gŵyl Fihangel, lle byddai rheolau gramadeg rheolaidd yn rhoi 'Gŵyl Mihangel' ayyb. Termau ac enwau unigryw yw'r rhain, wrth gwrs, a does neb yn awgrymu fod termau modern i'w trin yr un modd. [Diwedd y wers ramadeg!]. Anatiomaros 19:04, 27 Awst 2009 (UTC)[Ateb]\nDwi'n difaru gofyn nawr!!Hehee! 'Dyw gramadeg erioed wedi bod yn un o'm cryfderau ond diolch i chi gyd am esbonio i Gramada-phobe fel fi! Rhodri77 19:10, 27 Awst 2009 (UTC)[Ateb]\nRoedd yn gwestiwn teg ac mi roddodd esgus i mi chwilio am yr esboniad am rywbeth dwi wastad wedi derbyn ond heb feddwl lawer amdano: felly diolch i ti, Rhodri! Anatiomaros 19:36, 27 Awst 2009 (UTC)[Ateb]\nWedi dod o "https://cy.wikipedia.org/w/index.php?title=Sgwrs:Eglwys_Loegr&oldid=613734"\nNewidiwyd y dudalen hon ddiwethaf ar 27 Awst 2009, am 19:36.


Ymestyn asesiadau digidol i gleifion Offthalmoleg - Bwrdd Iechyd Prifysgol Hywel Dda\n› Ymestyn asesiadau digidol i gleifion Offthalmoleg\nYmestyn asesiadau digidol i gleifion Offthalmoleg\nYn ogystal â’n Gwasanaeth Gweithrediad y Galon, bellach gall cleifion Offthalmoleg addas ddefnyddio Asesiadau Digidol i roi diweddariad ar eu hiechyd i’w timau iechyd rhwng apwyntiadau.\nBydd cleifion sydd â dirywiad macwlaidd sy'n gysylltiedig â henaint (AMD) yn cael neges testun neu ebost gyda dolen at ffurflen Asesiad Digidol i ateb cwestiynau ar symptomau, iechyd corfforol ac ansawdd bywyd.\nBydd tîm meddygol y claf yn medru adolygu’r wybodaeth ar y ffurflen Asesiad Digidol, gan eu galluogi i wirio cynnydd a deall iechyd y claf rhwng apwyntidadau.\nMae'r ddolen nhs.my yn y neges destun a'r e-bost yn ddibynadwy ac yn cael ei ddarparu gan DrDoctor, gwasanaeth sydd wedi'i achredu i'r safonau uchaf a osodwyd gan y GIG ar gyfer amddiffyn gwybodaeth gofal iechyd dinasyddion y DU.\nBydd y wybodaeth a ddarperir yn cael ei storio'n ddiogel y eich cofnod claf.\nDywedodd Dr Phil Kloer, Dirprwy Brif Weithredwr a Chyfarwyddwr Meddygol Bwrdd Iechyd Prifysgol Hywel Dda: “Yn dilyn llwyddiant hyn gyda chleifion sy’n cael gofal ein Gwasanaeth Gweithrediad y Galon, rydym yn hapus o allu ymestyn y gwasanaeth hawdd ei ddefnyddio hyn i’n Gwasanaethau Gofal Llygaid.\n“Nid yw Asesiadau Digidol yn disodli gofal meddygol. Bydd y wybodaeth a ddarperir trwy'r platfform diogel hwn yn monitro symptomau gartref yn rheolaidd i'n helpu i ddeall eich iechyd yn well a gwneud y defnydd gorau o'r amser a dreulir gyda'ch tîm clinigol.”\nOs ydy eich meddyg neu nyrs wedi nodi bod unigolyn yn addas i ddefnyddio Asesiadau Digidol, bydd yn cael neges testun neu ebost yn gofyn am lenwi ffurflen ar-lein rhwng apwyntiadau.\nMae'n bwysig bod gennym eich rhif ffôn symudol, enw llawn, cod post, dyddiad geni a chyfeiriad e-bost cywir fel y gallwch fewngofnodi i lenwi'ch ffurflen ar-lein. Os oes angen i chi ddiweddaru eich manylion cyswllt, ffoniwch ni ar 0300 303 9642.


Gêm Lucky Chakra Ar-lein. Chwarae am ddim\nChwaraewch y gêm Lucky Chakra Ar-lein:\nGêm Disgrifiad Lucky Chakra\nGêm Bright, llawn hwyl a fydd yn addas gwbl bawb! Byddwch yn cael eich hun yn ar ymyl y goedwig werdd, lle mae eich prif dasg yw i gasglu'r holl eiconau hudol. Rheoli hen ddyn doniol gyda'r llygoden i neidio - cliciwch y. Ond nid yw mor hawdd ag y mae'n ymddangos ar yr olwg gyntaf, rydych yn aros am yr rhwystr. Ac amser yn brin, brysiwch! . Chwaraewch y gêm Lucky Chakra ar-lein.\nNodweddion technegol y gêm Lucky Chakra\nGêm Lucky Chakra Ychwanegodd: 16.10.2014\nMae'r gêm yn cael ei chwarae: 122 amser\nGemau fel y gêm Lucky Chakra\nGwers am ddim Dave\nMario: rhedeg a gwn\nAthletau 100 m sbrint\nLawrlwytho gêm Lucky Chakra\nEmbed y gêm Lucky Chakra ar eich gwefan:\nI fewnosod y gêm Lucky Chakra ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Lucky Chakra, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Lucky Chakra, hefyd yn chwarae yn y gêm:


Gwersi mewn amrywiaeth a chynhwysiant - Y stori hyd yma | Music Theatre Wales\nCyhoeddwyd ar 04/10/18\nGwersi mewn amrywiaeth a chynhwysiant - Y stori hyd yma\nMae blwyddyn wedi mynd heibio ers dechrau’r protestiadau yn erbyn ein cynhyrchiad o The Golden Dragon, felly mae’n amser da i adlewyrchu ar sut y mae Music Theatre Wales a’r sector opera ehangach wedi ymateb i’r materion a godwyd bryd hynny o gwmpas amrywiaeth mewn opera yn y DU.\nLlwyddodd y brotest bwerus a didwyll yn erbyn The Golden Dragon i agor ein llygaid i bersbectif nad oeddem wedi ei ystyried cyn hynny. Roedd hwn yn brofiad heriol, a gwyddem fod angen i ni wrando’n ofalus ar y dadleuon a gyflwynwyd, a gwneud ein gorau i ddysgu ac i newid.\nDros y flwyddyn ddiwethaf rydym wedi bod yn gweithio’n galed i ymestyn ein proses o ddysgu, ac rydym yn parhau i gymryd rhan mor aml ag sy’n bosibl mewn trafodaethau allweddol ac archwiliol ym maes cynhwysiant, yn cynnwys chwilio am gyfleoedd ar gyfer menywod sy’n gyfansoddwyr ac yn weithwyr creadigol (mater holl bwysig arall ym maes opera a cherddoriaeth glasurol) yn ogystal ag ar gyfer artistiaid a staff BAME. Gobeithiwn y bydd ein parodrwydd i rannu ein profiadau nid yn unig yn galluogi eraill i ddysgu gyda ni, ond y bydd hefyd yn agor y drafodaeth mewn modd cydlynol ac anwrthdrawiadol.\nAr hyn o bryd, mae ein gweithgaredd yn MTW yn cynnwys gweithio’n agos gyda’r Stiwdio Opera Genedlaethol, a chymryd rhan mewn sesiwn diweddar – Devoted and Disgruntled – ynghylch amrywiaeth mewn opera. Cawsom gyfle i fynychu hyfforddiant Cyngor Celfyddydau Cymru ar fater amrywiaeth, a gynigiwyd trwy eu rhaglen Gwytnwch, ac rydym wedi comisiynu hyfforddiant wedi’i deilwrio’n arbennig ar gyfer y staff a’r Bwrdd er mwyn adeiladu dealltwriaeth ac arfer dda i mewn i bob elfen o’n gwaith. Rydym hefyd yn mynychu llawer o’r nifer cynyddol o ddyddiau trafod amrywiaeth sy’n cael eu trefnu ledled y DU. Yn nhermau ein gweithgareddau ni’n hunain, rydym wedi cyflogi ymgynghorydd castio sydd â gwybodaeth arbenigol o gantorion BAME yn y DU, ac rydym yn mynd ati’n benodol i ymchwilio i ragor o artistiaid BAME, yn cynnwys cyfansoddwyr.\nGwyddom fod gan y sector opera a cherddoriaeth glasurol ffordd bell i fynd os am gyflawni cynhwysiant go iawn, a chredwn yn gryf fod raid i gynnydd mewn ymwybyddiaeth gael ei ddilyn gan weithredu ar y cyd. I’r perwyl hwn rydym ar hyn o bryd yn gweithio gyda’r London Sinfonietta i ddatblygu rhaglen fydd yn cefnogi creu gweithiau newydd gan artistiaid na fyddent fel arfer yn cysylltu eu hunain ag opera neu theatr gerdd, ond a fyddai efallai’n dymuno gwneud hynny petai’r maes yn fwy hygyrch iddynt.\nCawsom ein heffeithio i’r byw gan ein profiadau gyda The Golden Dragon, gan sylweddoli nad oedd gennym unrhyw brosesau mewn llaw fyddai wedi ein galluogi i gwestiynu dewis y gwaith hwn, na’r dasg o greu a chastio’r cynhyrchiad – ac roedd hyn yn amlwg yn ddiffyg ar ein rhan. Wrth ddewis The Golden Dragon, teimlem yn gyffrous fod ganddo’r potensial i siarad â chynulleidfa eang am broblem real iawn yn y gymdeithas sydd ohoni heddiw, ac aethom ati i ddelio â’r neges hon mewn ysbryd o ddidwylledd a brwdfrydedd. Ochr yn ochr â’r cynhyrchiad, aethom ati i drefnu tri phrosiect Gwneud Aria a oedd yn archwilio themâu’r opera. Cynhaliwyd y cyntaf yng Nghaerdydd, gyda chydweithrediad Cyngor Ffoaduriaid Cymru a roddodd i ni nid yn unig gyd-destun clir ar gyfer y prosiect yng Nghymru, ond a ddaeth hefyd â dau awdur BAME i’r prosiect, a cherddor-storïwr a wahoddwyd gennym i berfformio yn y dosbarth meistr cyhoeddus. Roedd yr ail brosiect ym Manceinion yn cynnwys y grŵp mwyaf amrywiol erioed hyd yn hyn o gyfansoddwyr ac awduron; roedd y themâu a archwiliwyd yn eu arias hwy yn hynod dreiddgar a phersonol, ac yn cyfeirio at fewnfudo, hunaniaeth a diffyg statws. Cynhaliwyd y prosiect olaf ym Mangor yn ystod taith The Golden Dragon, ac yng nghanol yr argyfwng, ac ar ei gyfer dewiswyd y thema Dadleoliad ac Arwahanrwydd. Hwn oedd ein prosiect dwyieithog cyntaf (mater arall o ran cynhwysiant yma yng Nghymru) ac unwaith eto daethpwyd â themâu cymdeithasol a phersonol cryf a chyfoes i amlygrwydd.\nMae ein cynhyrchiad cyfredol, Passion, hefyd wedi cyflwyno her ddiddorol wrth i’r cyfansoddwr o Ffrancwr, Pascal Dusapin, gynnwys yr Oud Arabaidd – sy’n offeryn dieithr i ni yn y gorllewin – yn y sgôr. Mae’r sain newydd a gyflwynir i’r darn gan yr offeryn hwn fel petai’n cynrychioli’r foment pan mai’r gerddoriaeth yw’r unig ddull o fynegiant sydd ar ôl – moment o gerddoriaeth bur sy’n fynegiant i’r enaid. Mae cwestiynu’r defnydd o’r Oud yn y sgôr yma’n arwain at nifer o gwestiynau eraill ynghylch y defnydd o offerynnau a thechnegau nad ydynt yn perthyn i’r gorllewin yn y traddodiad cerddoriaeth glasurol Gorllewinol. Ni allwn ateb y cwestiynau hynny, ond gallwn fynd i’r afael â’r broblem mae’n rhaid i ni ei hwynebu gyda Passion – a’n penderfyniad oedd mai’r unig ffordd o groesawu’r amrywiaeth mae’n ei awgrymu yw gwneud yr union beth yna. Rydym wrth ein bodd yn cael gweithio gyda chwaraewr Oud sy’n hanu o Syria, ac mae’n ymhyfrydu yn y cyfle i chwarae yn y cynhyrchiad hwn ochr yn ochr â’r London Sinfonietta. Credwn fod hyn yn ffordd o ddylanwadu o’r newydd ar y cynhyrchiad ac ar bawb sy’n rhan ohono – a phwy a ŵyr i ble fydd hyn yn arwain.\nRydym hefyd yn dechrau trafod y posibilrwydd o sefydlu Grŵp Cynghori Rhaglenni a fydd yn ymuno â ni i archwilio’r materion ynghlwm â’n dewisiadau o raglenni, ac yn galluogi’r cwmni i agor y drws i bwll ehangach o syniadau a safbwyntiau, yn enwedig ym maes hunaniaeth ddiwylliannol.\nRydym yn gwahodd cyfansoddwyr, awduron ac artistiaid eraill i’n pryfocio a’n herio er mwyn ein helpu i newid y modd y mae theatr gerdd yn cael ei chreu fel ei bod nid yn unig yn datblygu i fod yn fwy cynrychioladol, ond hefyd yn ymestyn allan i gynulleidfaoedd gyda gwaith sy’n creu profiad emosiynol pwerus ac ystyrlon. Ffaith holl bwysig yw ein bod hefyd yn gwahodd sylwadau a chefnogaeth feirniadol o’r tu hwnt i’n cylchoedd ni’n hunain, fel bod modd i ni ddechrau mewn gwirionedd ar y broses o ddatblygu dealltwriaeth, ymgysylltiad a chynhwysiant.\nNi all Music Theatre Wales siarad ar ran gweddill y sector opera a cherddoriaeth glasurol, ond gobeithiwn ein bod yn cyfrannu at y drafodaeth ehangaf bosibl ynghylch sut mae ein sectorau nid yn unig yn dechrau newid ein ffordd ni o feddwl, ond hefyd sut y gallwn sbarduno newid ehangach. Yn ddiweddarach eleni bydd yr ymchwil sy’n cael ei gwneud ar hyn o bryd gan y Stiwdio Opera Genedlaethol yn cael ei rhannu, ac edrychwn ymlaen at glywed y manylion. Mae’n ysbrydoliaeth hefyd i weld yr LSO yn sefydlu ei academi gerdd ei hun yn nwyrain Llundain, tra bod Cwmni Opera Birmingham wedi bod yn esiampl i ni i gyd ers tro, yn enwedig i’r rhai hynny sy’n awyddus i wreiddio cwmni opera o fewn rhyw leoliad arbennig. Mae yna enghreifftiau eraill, ond mae’n amlwg fod gennym oll gyfrifoldeb i ysbrydoli’r hen a’r ifanc i ddewis cymryd rhan mewn cerddoriaeth glasurol yn ei holl ffurfiau.\nFel cwmni sydd wedi ymrwymo i greu a theithio gwaith newydd, mae angen i ni edrych ymlaen i’r dyfodol. Mae’n bosibl y bydd y materion llosg rydym yn mynd i’r afael â hwy ar hyn o bryd yn allweddol i’r modd y bydd ein ffurf gelfyddydol yn esblygu.


Trosolwg o’r Rombica Smart Box C1, manylebau technegol. Cyfadeilad adloniant, chwaraewr cyfryngau gydag ystod eang o swyddogaethau – gellir priodoli hyn i gyd i’r Rombica Smart Box C1. Mewn adeilad bach, mae’r opsiynau sy’n angenrheidiol i berson modern ar gyfer gorffwys da yn cael eu cuddio. Gyda’r ddyfais hon, bydd gwylio arferol eich hoff sioe ar y teledu yn troi’n wyliau.\n1 Beth yw rhagddodiad Rombica Smart Box C1, beth yw ei nodwedd\n2 Manylebau, ymddangosiad Blwch Smart Rombica C1\n5 Cysylltu a ffurfweddu Rombica Smart Box C1\nBeth yw rhagddodiad Rombica Smart Box C1, beth yw ei nodwedd\nGellir dychmygu dyfais Rombica Smart Box C1 fel chwaraewr cyfryngau cryno ond swyddogaethol, yn barod i gyflawni holl geisiadau’r perchennog. Yma, mae gweithgynhyrchwyr wedi ceisio curo datrysiadau dylunio modern, perfformiad, sy’n darparu ar gyfer y gydran dechnegol a chost fforddiadwy. Mae’r ddyfais yn cynnig yr opsiynau canlynol ar gyfer adloniant a hamdden:\nCefnogaeth lawn i amgylchynu, hynny yw, fideo 3D.\nAgor fideos a delweddau mewn unrhyw fformat.\nChwarae ffrwd fideo o’r Rhyngrwyd.\nPlay Market, YouTube, sinemâu ar-lein – mae’r holl gymwysiadau hyn yn bresennol yn y rhestr o swyddogaethau blwch pen set. Mae Rombica Smart Box C1 yn un o’r rhai sy’n gallu chwarae neu wella ffrydio fideo i lefel diffiniad uchel.\nManylebau, ymddangosiad Blwch Smart Rombica C1\nAr gyfer dyfeisiau modern, nid yw 1 GB o RAM yn ddigon, ond mae’n ddigon i droi teledu cyffredin yn deledu clyfar. Gall y ddyfais chwarae sianeli byw, dechrau ffrydio fideo. Wedi gosod prosesydd graffeg pwerus sy’n gallu gwneud yr arlliwiau’n llachar a’r lliwiau’n gyfoethog, mae Rhombic yn prosesu’r ddelwedd ar unwaith. Nid oes llawer o gof mewnol yma – dim ond 8 GB sydd gan Rombica Smart Box C1, mae rhan o’r gyfrol hon yn cael ei meddiannu gan y system weithredu. Os oes angen, gellir ei ehangu hyd at 32 GB (cardiau fflach) neu drwy gysylltu gyriannau allanol.\nMae gan y blwch pen set y mathau canlynol o borthladdoedd a rhyngwynebau:\nMae yna Wi-Fi.\nMae allbwn AV analog hefyd ar gael ar gefn y ddyfais.\nMae mewnbwn HDMI yn bresennol ac mae’n caniatáu ichi gysylltu blwch pen set â setiau teledu hen ffasiwn.\nAllbwn 3.5mm ar gyfer sain/fideo.\nMae porthladdoedd ar gyfer cysylltu dyfeisiau â USB 2.0 hefyd yn cael eu cyflwyno.\nMae’r pecyn yn cynnwys safon ar gyfer y cwmni hwn: y rhagddodiad ei hun, y ddogfennaeth ar ei gyfer – llawlyfr cyfarwyddiadau a chwpon yn rhoi gwarant. Nid oes batris ar gyfer y teclyn rheoli o bell.\nCysylltu a ffurfweddu Rombica Smart Box C1\nNid oes unrhyw eiliadau anodd yn y gosodiad. Mae’r chwaraewr cyfryngau Rombica Smart Box C1 wedi’i ffurfweddu mewn ychydig o gamau syml:\nCysylltu’r blwch pen set â’r cyflenwad pŵer a’r ffynhonnell pŵer.\nAtodwch yr holl geblau i’r cysylltwyr cywir.\nTroi pŵer y teledu ymlaen.\nEwch i’r ddewislen gosod.\nDewis iaith a rhanbarth.\nDetholiad o sianeli sydd ar gael i’r defnyddiwr yn yr ardal hon.\nGosodwch nhw yn awtomatig.\nCysylltu’r chwaraewr cyfryngau Rombica Smart Box[/ caption] Nesaf, gallwch greu eich rhestr eich hun o hoff sianeli, cysylltu ymarferoldeb sinemâu ar-lein.\nMae’r fersiwn o’r system weithredu Android 7.0 wedi’i gosod. Gellir ei ddiweddaru i un mwy cyfredol, er enghraifft, i 9.0 ar y wefan swyddogol\nMae elfennau oeri ac awyru yn bresennol yn y tai yn ystod y llawdriniaeth.\nY prif broblemau sydd gan y model hwn yw: brecio o dan lwyth trwm a phroblemau gydag ansawdd sain. Mae’r anhawster cyntaf yn cael ei ddatrys trwy leihau nifer y cymwysiadau sy’n rhedeg ar yr un pryd, yr ail – trwy wirio ac ailosod y cebl sain rhag ofn y bydd difrod. Adolygiad Rombica Smart Box 4K: https://youtu.be/095lqtu-hi0\nMae gan y blwch pen set neu’r chwaraewr cyfryngau llawn Rombica Smart Box 4K adolygiadau cadarnhaol a negyddol. Yn ogystal â defnyddwyr enw ymarferoldeb, crynoder, dylunio dymunol. Anfanteision: dim digon o le y gellir ei ddefnyddio ar gyfer ffeiliau, heb gysylltu gyriannau allanol.


Cynhadledd Plaid Cymru | NosBlog\nBlog personol – Treganna, Caerdydd\nDoodle Noodle, prosiect mewn siop gwag ar gyfer Gwyl Dylunio Caerdydd →\nCofnodwyd ar 17 Medi 2012\tgan Richard Nosworthy\nBues i yn Aberhonddu wythnos diwethaf ar gyfer cynhadledd y Blaid. Cynhaliwyd yn gynhadledd yn Theatr Brycheiniog, lleoliad gwych ar gyfer cynhadledd. Rhaid cyfaddef, er fy mod i wedi ymweld ag Aberhonddu sawl gwaith dros y blynyddoedd (yn fanna roedd y pwll nofio agosaf pan o’n i’n ifanc) dwi erioed wedi gweld y theatr na’r gamlas chwaith!\nTa beth, roedd ‘na teimlad cyffroes o fod mewn cynhadledd gydag arweinydd newydd. Mae rhai wedi son am rhyw ddiffyg brwdfrydedd yn y neuadd ond nid hynny oedd fy argraff i – fe glywais i sylwadau positif o’r gynulleidfa o’m cwmpas. Mae’n wir bod y gynhadledd yn llai o ran maint ond dyna beth fyddech chi’n disgwyl mewn blwyddyn heb etholiad mawr.\nYn bersonol roeddwn i’n falch iawn i glywed Leanne yn canolbwyntio ar yr economi werdd a chynaliadwyedd. Yn ogystal a’r potensial enfawr i Gymru mae dyletwydd moesol arnom i chwarae ein rhan ni i ostwng allyriadau carbon ac ati. Yn wir mae cyfle enfawr i ni arwain yn y maes yma a chymryd mantais o’r chwyldro byd-eang mewn technoleg gwyrdd.\nYnghylch Richard Nosworthy\nGic, Cenedlaetholwr, Sosialydd\nGweld pob cofnod gan Richard Nosworthy →\nCafod y cofnod ei gyhoeddi yn Uncategorized a'i dagio yn plaid cymru conference cynhadledd aberhonddu brecon leanne wood. Gosod Nod Tudalen i'r ddolen barhaol.\n2 Ymateb i Cynhadledd Plaid Cymru\nDywedodd Twm :\n17 Medi 2012 yn 11:17 pm\nOnd beth fydd yr ymateb i’r polisi, economi werdd in ardaloedd fel Powys (ynwedig Faesyfed a Faldwyn) ac yn pwysicach o safle ethorol i Plaid, yn Ceredigion?\nDywedodd Richard Nosworthy :\n18 Medi 2012 yn 8:05 pm\nRwy’n sicr bod potensial i’r economi werdd ym mhob man yng Nghymru! Enghreifftiau ar draws yr wlad yn barod e.e. Green Valleys yn ardal Crughywel.\nGanwyd yn Lloegr, magwyd yn Llandrindod, byw yng Nghaerdydd. Gwleidyddiaeth, tyfu llysiau, bywyd.\nY dewis gorau: dewis dy hun\nAdolygiad: Gloucester Services, yr M5\nY Gymraeg yng Nghaeau Llandaf – rhan 2\nTaith Archifau Morgannwg\nY Gymraeg yng Nghaeau Llandaf – Hanes Cymraeg Caerdydd


Gwneuthurwyr a Chyflenwyr bagiau teithio - Ffatri bagiau teithio Tsieina\nBagiau llaw, bag teithio pellter byr, bag cario ffitrwydd\nNid yw'r byd ar gyfer gweld, ond ar gyfer cerdded. Mae'r bag teithio ffasiynol a ffasiynol wedi'i wneud o ffabrig gwrth-ddŵr ysgafn dethol o ansawdd uchel, sy'n gallu gwrthsefyll traul, dwysedd uchel, sy'n gallu anadlu ac yn gyffyrddus. Gall y dyluniad gallu mawr storio nifer fawr o eitemau fel dillad personol, cyfrifiaduron, ffonau symudol, ymbarelau, ac ati, a gall y bag zipper blaen storio ffonau symudol, cyfrifiaduron llechen, cadwyni allweddol ac eitemau eraill i'w defnyddio'n hawdd o gwbl amser.\nBag llaw gallu mawr teithio teithio bagiau ysgafn bag gwialen gwregys sefydlog bag teithio chwaraeon\nCredwn y gall teithwyr fynd â llawer o wahanol hediadau cwmni hedfan yn ystod eu hoes. Felly, gwnaethom ddylunio'r pecyn hwn a gymeradwywyd gan gaban ultralight, felly mae'n cael ei dderbyn gan y mwyafrif o gwmnïau hedfan yn y Deyrnas Unedig, yr Unol Daleithiau ac Ewrop.\nBag bagiau capasiti mawr pellter byr ysgwydd achlysurol gyda bag teithio sefyllfa esgidiau annibynnol gwahanu ffitrwydd sych a gwlyb\nPwysau ysgafn a chludadwy: Mae'r bag teithio chwaraeon wedi'i wneud o ddeunydd brethyn oxford o ansawdd uchel, mae'n teimlo'n gyffyrddus, yn ysgafn, yn gwrthsefyll traul, yn gwrthsefyll crafu ac yn ddiddos. Fe'i cynlluniwyd gyda phrif fag capasiti mawr, bag ynysu gwlyb a sych a bag esgidiau ar wahân, a all storio pob bag yn hawdd. Cyflenwadau teithio amrywiol.\nBag ffitrwydd chwaraeon bag teithio ysgafn diddos bag yoga capasiti mawr\nStrwythur mewnol gallu mawr wedi'i ddylunio'n agos, sy'n gallu storio a chario dillad, ffonau symudol, cyfrifiaduron, gwefryddion, ac ati, sy'n fwy cyfforddus i'w defnyddio a rheolaeth well ar eitemau. Y defnydd o zippers o ansawdd uchel, dyluniad pen zip dwbl, agor a chau llyfn, nid yw'n hawdd ei rwdio. Strap cario cyfforddus, cyfleus ac ymarferol. Cysylltiad bwcl plastig cryfder uchel a chryf, yn fwy gwydn.\nBag teithio cludadwy gwrth-ddŵr ysgafn dynion a menywod bag ysgwydd bag mawr safle esgidiau annibynnol\nBag teithio da, mae gallu dwyn y bag llaw yn hollbwysig. Mae hyd strap llaw y bag teithio hwn yn ymestyn yr holl ffordd i waelod y bag, gan drosi disgyrchiant i hanner corff y bag, sydd nid yn unig yn gryf ac yn wydn ond hefyd yn cynyddu gallu dwyn y bag.


James Williams - IL Cymdeithasau a Gwirfoddoli - Wythnos i fewn...\nJames Williams - IL Cymdeithasau a Gwirfoddoli\nJames Williams yw eich Is-lywydd Cymdeithasau a Gwirfoddoli. Cafodd James radd Meistr mewn Bioleg yn 2017 ac mae wedi gweithio fel cadeirydd Pwyllgor Gwaith y Cymdeithasau, cynrychiolydd ar Gyngor Undeb Bangor a llywydd y Gymdeithas Gwerthfawrogi Reslo.\nMae James yn gweithio i ddatblygu eich cymdeithasau a phrojectau gwirfoddoli, i wneud yn siwr eich bod yn cael y gorau o’ch cyfnod ym Mhrifysgol Bangor. Os hoffech ehangu ar weithgareddau eich cymdeithas neu broject gwirfoddoli, neu ddechrau un newydd, siaradwch gyda James!\nMae ei flaenoriaethau ar gyfer eleni'n cynnwys meithrin gwell perthynas rhwng cymdeithasau, ymestyn ein cyfleoedd i'r gymuned a chynorthwyo mwy o bobl i gymryd rhan fel gwirfoddolwyr.\nWythnos i fewn...\nPosted on Mer 06 Med 2017 at 18:29 by Ffion Jones\nRydw i wedi penderfynu mai fi fydd y cyntaf i fynd amdani ac ysgrifennu blog am ein hwythnos gyntaf (neu'r drydedd, o gyfrif y cyfnod trosglwyddo). Mae'r holl senario dal yn wallgof. I feddwl, rhyw 150 o ddyddiau'n ôl roeddem i gyd yn Ystafell y Gofyniad yn ennill ein hetholiadau, a dyma ni ar flaen y mudiad myfyrwyr ym Mangor.\nRwy'n teimlo'n gyffrous iawn am y flwyddyn hon hyd yma. Rwy'n dysgu pethau newydd bob dydd i helpu myfyrwyr hyd eithaf fy ngallu. Mae ein syniadau ar gyfer y flwyddyn yn dechrau dod ynghyd ac maent i weld yn rhai uchelgeisiol iawn, felly cadwch mewn cysylltiad i glywed mwy. Mae gymaint o egni yn ein tîm y gallwn gefnogi ein gilydd i roi popeth sydd gennym i chi.\nGwnaethom dreulio'r wythnos gyntaf mewn nifer o lefydd gwahanol. Aeth Ruth, Tatenda a fi i Birmingham ar gyfer SU17 Undeb Cenedlaethol y Myfyrwyr (UCM) a Gwobrau 2017 UCM, a dysgu sut mae undebau myfyrwyr eraill yn datblygu a sut y gallwn ddefnyddio hynny i wella ein hunain. Cawsom hefyd wobr am ein rhagoriaeth mewn cynaliadwyedd, felly hwrê!\nCadwch mewn cysylltiad, rwy'n credu y bydd pethau mawr yn digwydd eleni, ond nid gennym ni - gennych chi. Ein diben ni, fel Swyddogion Sabothol, yw eich galluogi chi i wneud beth bynnag rydych chi eisiau ei wneud. Rwy'n edrych ymlaen at weithio gyda chi i gyd, a diolch am ddarllen!


Yn ôl elusen a chanolfan ddysgu gymunedol fach o Gwm Nedd, torri’r patrwm a mynd ati i ddefnyddio technoleg ddigidol sydd wedi’i galluogi i oroesi.\nMae Canolfan Hyfforddi Glyn-nedd yn cynnig cyfleoedd gwirfoddoli, dysgu, addysg a chymorth i helpu pobl yn y gymuned leol i wella eu sgiliau, ac mae’r galw am wasanaethau'r ganolfan wedi cynyddu yn sgil y newidiadau y mae wedi’u gwneud.\nMae technoleg ddigidol wedi bod yn allweddol\nMae Malcolm Scott, cydlynydd dysgu'r ganolfan, yn credu bod agwedd y ganolfan at dechnoleg ddigidol wedi bod yn allweddol – nid yn unig er mwyn goroesi, ond er mwyn ffynnu hefyd yn y trydydd sector, sy’n gallu bod yn heriol.\nMae marchnata ar gyfryngau cymdeithasol a newidiadau i’r wefan wedi arwain at fwy o ymholiadau, ac mae cyflwyno systemau e-bost a CRM yn y cwmwl wedi galluogi’r ganolfan hyfforddi i weithio’n fwy effeithlon.\nMae defnydd cynyddol Canolfan Hyfforddi Glyn-nedd o dechnoleg ddigidol yn torri’r patrwm a welir ymysg elusennau eraill ar hyd a lled y DU. Yn ôl Mynegai 2017 Banc Lloyds o Allu Digidol Busnesau, dydy un o bob tair elusen ddim yn credu bod presenoldeb ar-lein yn berthnasol iddyn nhw, a does gan 52 y cant ddim sgiliau digidol sylfaenol.\nDywedodd Malcolm: “Mae’r ganolfan yn cynnig gwasanaeth amhrisiadwy i bobl Cwm Nedd, ac roedden ni’n sylweddoli bod angen i ni addasu a bod yn agored i syniadau newydd os oedden ni eisiau i hynny barhau.\nRydyn ni’n gallu cyrraedd mwy o bobl yn sgil cyfryngau cymdeithasol\n“Fe aethon ni i weithdy Cyflymu Cymru i Fusnesau, a chawsom sesiwn ddilynol un i un gyda chynghorydd i gael cyngor pwrpasol. Cawsom anogaeth a help i fynd ati ar unwaith, ac mae’n gwneud gwahaniaeth enfawr.\n“Er enghraifft, roedden ni wedi rhoi cynnig ar gyfryngau cymdeithasol o’r blaen, ond ar ôl y gweithdy a chael cyngor, fe aethon ni ati i greu tudalen Facebook newydd gan ddilyn y canllawiau i wneud yn siŵr ei bod yn effeithiol. Rydyn ni wedi cael mwy o ymholiadau yn sgil hynny. Hefyd, rydyn ni wedi gwneud y wefan yn haws ei defnyddio, ac felly mae mwy o bobl yn cysylltu â ni.\n“Mae cyfryngau cymdeithasol wedi arbed miloedd o bunnau i ni o ran argraffu a rhannu taflenni, a oedd yn gost enfawr i ni. Mae hefyd wedi rhoi cyfle i ni gyrraedd mwy o bobl a thargedu marchnadoedd newydd mewn ffyrdd newydd sbon.\nRydyn ni hefyd yn anfon cylchlythyr chwarterol drwy MailChimp, a gallwn edrych ar yr ystadegau i weld faint sy’n ei ddarllen.\nMae prosesau cyfathrebu wedi gwella’n aruthrol\n“Un o argymhellion eraill Cyflymu Cymru i Fusnesau oedd defnyddio system CRM yn y cwmwl, yn ogystal ag Office 365 a SharePoint i storio ffeiliau a negeseuon e-bost, er mwyn i staff allu cael gafael ar wybodaeth y tu allan i’r swyddfa. Rydyn ni’n cyfathrebu’n well o lawer o fewn y sefydliad yn sgil integreiddio’r feddalwedd hon yn ein dulliau gweithredu.”\nCafodd Canolfan Hyfforddi Glyn-nedd – sy’n cyflogi 18 o bobl – ei sefydlu’n wreiddiol yn ystod streic y glowyr yn 1984, er mwyn rhoi cyfleoedd i fenywod ddysgu sgiliau newydd ar gyfer byd gwaith.\nMae’r ganolfan yn cynnig pob math o gyfleoedd hyfforddi i bawb erbyn hyn, ac mae’n dibynnu ar arian grant yn bennaf, yn ogystal â’i gwaith codi arian ei hun. Mae’r ganolfan yn bwriadu datblygu ei gwasanaeth rhentu ystafell er mwyn ceisio cynyddu incwm yr elusen.\nYchwanegodd Malcolm: “Rydyn ni’n gweithio’n agos gyda darparwyr addysg lleol, fel Prifysgol Abertawe, y Brifysgol Agored a cholegau sy’n cynnal sesiynau yma. Bydd hefyd yn cael sylw ar gyfryngau cymdeithasol ac yn ein cylchlythyr, er mwyn annog busnesau’r ardal i ystyried defnyddio ein cyfleusterau i gynnal cyfarfodydd â chleientiaid, cynadleddau ac ymarferion meithrin tîm.”


Planting Native Tree for Biodiversity\nPlannu Coed Brodorol er Bioamrywiaeth\nPethau i'w Lawrlwytho sy'n Ymwneud â Choed Brodorol\nAutumn Collected Seeds\nBeth yw coeden frodorol?\nRhywogaethau coed yw'r rhains sydd wedi cytrefu tirwedd Cymru drwy brosesau naturiol ar yr oes ia diwethaf, oddeutu 50,000 o flynyddoedd yn ôl. Yn hanesyddol, byddai coed a oedd wedi addasu'n dda i'r pridd a'r amodau hinsoddol yn llwyddo ac yn ffynnu; a byddai'r rheiny nad oeddent wedi addasu yn methu. Dros sawl cenhedlaeth, mae'r rhywogaethau llwyddiannus wedi addasu i'r amodau lleol, gan arwain at gyfansoddiad genetig coetir rydyn ni'n dweud sydd â tharddiad lleol.\nY rhywogaethau y derbynnir yn eang eu bod yn wirioneddol frodorol yw rhywogaethau llydanddail, colldail yn bennaf, gan gynnwys y fedwen, y dderwen, yr onnen, yr helygen, yn ogystal â rhywogaethau bythwyrdd fel y gelynnen, yr ywen, y binwydden wyllt a'r ferywen.\nMae cydnabyddiaeth bellach i brif fanteision coed a llwyni brodorol dros rywogaethau amrodorol (megis conwydd egsotig):\nCynnal treftadaeth y dirwedd leol a gwerth cadwraeth.\nCefnogi amrywiaeth ehangach o blanhigion ac anifeiliaid na rhywogaethau sydd wedi'u cyflwyno (ee mae'r Dderwen, yr Helygen a'r Fedwen oll yn cefnogi dros 200 o rywogaethau pryfed brodorol, o'u cymharu â 19 sy'n bresennol ar y Llarwydden).\nMae rhywogaethau brodorol yn fwy tebygol o ffynnu na'r rhan fwyaf o rywogaethau sydd wedi'u cyflwyno, yn enwedig mewn amodau mwy heriol.\nCynhyrchu manteision economaidd mwy cynaliadwy, boed hynny o bren caled o ansawdd neu fel lliaws o gynhyrchion coed coedlan a chynhyrchion y goedwig nad ydyn nhw'n bren.\nMae dyn wedi bod yn ychwanegu at gyfanswm genynnol coetiroedd brodorol ers canrifoedd, boed yn anfwriadol neu'n fwriadol, trwy blannu. Mae llawer o rywogaethau amrodorol (ee y fasarnen, conwydd egsotig) yn ogystal â mathau amrodorol o rywogaethau brodorol (ee bedw, derw, pinwydd egsotig) wedi'u cyflwyno. Mae rhai o'r rhain sydd wedi'u cyflwyno wedi llwyddo i frodori (y gastanwydden felys, y ffawydden) ac ystyrir nhw'n aml yn frodorol bellach.\nMae hyd yn oed llawer o'r coed wirioneddol frodorol sydd wedi'u plannu yng Nghymru dros y blynyddoedd wedi'u tyfu o hadau sydd wedi'u mewnforio, yn enwedig o ganol a dwyrain Ewrop lle mae ardaloedd coetir mawr yn dal i fodoli, a lle mae'r costau llafur am eu casglu lawer yn is. Nid yw'r coed yma o reidrwydd wedi addasu'n dda i'r amodau amgylcheddol gwahanol iawn a geir yng Nghymru, ac efallai nad ydyn nhw'n ffynhonnell hadau dymunol.\nMae trawsffrwythloni rhwng planhigion brodorol 'â tharddiad lleol' a rhywogaethau wedi'u mewnforio, wedi cynhyrchu amrywiaeth o genoteipiau sy'n adlewyrchu addasiadau genynnau lleol ac estron. O'r herwydd, cyfran eithaf bach o gyfanswm genynnol coetiroedd yw coed â tharddiad lleol bellach.\nEr mwyn lleihau'r risg o wanedu'r cyfanswm genynnol yma ymhellach, mae'n fuddiol casglu hadau coed o safleoedd y mae ffynhonnell ddibynadwy wedi nodi eu bod wedi bod â tharddiad lleol ers tro, er enghraifft hadau o goetir lled-naturiol hynafol dynodedig.\nBeth yw ystyr tarddiad heddiw?\nMae tarddiad coeden yn disgrifio'r had y mae wedi tyfu ohono, a lle casglwyd yr had. Fel canllaw, mae'r Comisiwn Coedwigaeth wedi rhannu'r DU yn barthau hadau eang ar sail parthau rhanbarthol, amgylcheddol.\nPa mor lleol yw lleol?\nNid mater syml o gasglu hadau o'r rhiant-goed mwyaf daearyddol leol yw tarddiad lleol; mae priodoldeb ecolegol ffynhonnell yr had i safle plannu'r coed lawer yn bwysicach. Rhaid bod yn arbennig o ofalus i gydweddu uchder tir, gwydnwch rhag rhew, math o bridd a draeniad.\nPam Plannu Coed a Llwyni Brodorol â Tharddiad Lleol?\nMae cyfansoddiad genetig coed a llwyni brodorol â tharddiad lleol yn sicrhau eu bod wedi addasu'n well i'r amodau lleol a geir yng Nghymru.\nMae plannu coed sydd wedi addasu'n well yn sicrhau gwell cyfraddau goroesi, gan osgoi costau ailblannu.\nGall nodweddion genetig pwysig fod yn arwyddocaol wahanol mewn coed a dyfir o hadau sydd wedi'u mewnforio, megis amser blaguro, blodeuo a ffrwytho, gan darfu ar y cydbwysedd brau rhwng y coed brodorol a'r bywyd gwyllt maen nhw'n ei gynnal.\nMae ffynonellu coed a hadau yn lleol yn cwtogi ar gostau cludiant, yn lleihau llygredd ac yn helpu i ddiogelu cyflogaeth leol.\nMae'r rhan fwyaf o asiantaethau sy'n ymwneud â phlannu coed, gan gynnwys Coed Cymru, y Comisiwn Coedwigaeth, Cyngor Cefn Gwlad Cymru, Coed Cadw, Flora Locale, Cyfarwyddiaeth Briffyrdd LlCC. ac Awdurdodau Unedol bellach yn argymell defnyddio coed â tharddiad lleol.\nPlannu ynteu atgynhyrchu naturiol\nCofiwch nad yw plannu coed a chreu cynhefin yn lle diogelu safleoedd gwerth uchel sydd eisoes yn bodoli o ran bywyd gwyllt yn ddewisiadau derbyniol. Ystyriwch y posibilrwydd y gallai coetir atgynhyrchu yn naturiol yn y fan a'r lle cyn dechrau plannu, hyd yn oed â choed brodorol â tharddiad lleol.\nMae miloedd o flynyddoedd o addasu wedi arwain at goed brodorol, â tharddiad lleol, yn addasu'n dda i amodau lleol. Gellid colli'r nodweddion genetig yma am byth trwy eu croes-beillio â defnydd sydd wedi'i fewnforio. Mae lleihau bioamrywiaeth a gwanedu'r cyfanswm genynnol yn lleihau gallu tymor hir ecosystemau i addasu a ffynnu. O'r herwydd, mae'n bwysig sicrhau bod hadau â tharddiad lleol yn cael eu casglu o amrwyiaeth o ffynonellau lleol amlwg eu geneteg.\nDatblygu gwledig ac amrywiaeth ffynonellau hadau\nMae'n flaenoriaeth datblygu meithrinfeydd coed lleol, ar raddfa fach yng Nghymru, er mwyn cefnogi economïau lleol ac amrywio ffynonellau hadau coed:\nYng Nghymru, mae'r rhan fwyaf o goetiroedd brodorol dan berchnogaeth breifat, ac maen nhw wedi'u gwasgaru'n eang dros Gymru wledig. Yn y gorffennol, mae nifer o feithrinfeydd sydd eisoes yn bodoli, a masnachwyr hadau arbenigol, wedi casglu nadau coed brodorol â tharddiad Cymreig, ond ni fu'n economaidd i feithrinfeydd mwy, sydd yn aml y tu allan i Gymru, gasglu o unrhyw beth ond sampl fach o'r safleoedd posib yma. Daeth y casgliadau yma o nifer fach o ffynonellau adnabyddus iawn, gyda'u cyfyngiadau cysylltiedig ar yr hadau â tharddiad lleol a gasglwyd:\nMae nifer fach o safleoedd yn cyfyngu ar ansawdd yr had sydd ar gael ac, yn bwysicach na nyn, ar ei amrywiaeth genetig.\nYn y gorffennol, ansawdd y pren oedd yn cael ei gynhyrchu oedd yr unig faen prawf wrth ddewis had o'r nifer fach yma o stondinau hadau cofrestredig. Nid dyma'r ffordd orau o weithredu o reidrwydd ar gyfer cynnal bioamrywiaeth.\nYn yr un modd, mae yna berygl y bydd canolbwyntio'n gyfan gwbl ar blannu coed â tharddiad lleol er cadwraeth yn golygu y bydd pwysigrwydd ansawdd pren ar gyfer tarddiad hadau'n cael ei anwybyddu'n llwyr.\nMae angen ystyried casglu hadau a phlannu coed yng nghyd-destun cynaliadwyedd tymor hir coetiroedd, nid yn unig yn nhermau ecolegol, ond hefyd yn nhermau'r rheolaeth a'r gyflogaeth maen nhw'n eu cefnogi, gan mai dyma yw'r prif reswm yn aml iawn y mae coetiroedd brodorol wedi goroesi, yn enwedig dan berchnogaeth breifat.\nNewid yn yr hinsawdd a choed brodorol\nWrth ragweld yr hinsoddau yng Nghymru yn 2050 awgrymir y byddan nhw'n derbyg i'w hyn sydd i'w gael yn ne-orllewin Lloegr/gogledd-orllewin Ffrainc ar hyn o bryd (senarios effaith newid isel/uchel yn yr hinsawdd). Yn fwy penodol, “mae'r rhagfynegiadau mwyaf diweddar o Raglen Effeithiau Hinsawdd y DU yn awgrymu cynnydd mewn tymheredd, newidiadau i'r glawiad, cyflymder y gwynt, gorchudd cwmwl a phwysedd anwedd,”1 ac mae yna amrywiaeth o oblygiadau ynghlwm wrth bob un o'r rhain o ran goroesiad coed ac o ran tyfu coed, gan gynnwys:\nOherwydd tymereddau a lefelau CO2 uwch mae yna botensial ar gyfer cynnydd cyffredinol yng nghyfraddau tyfu coed.\nYn yr un modd, mae yna botensial arwyddocaol i gael mwy o golledion oherwydd sychder, difrod stormydd ac achosion o blâu ac afiechydon.\nGan y rhagwelir effaith waethaf sychder a thymereddau uwch ar gyfer de-ddwyrain a de-orllewin Lloegr, rhagwelir hefyd y bydd ardaloedd mwyaf cynhyrchiol rhai rhywogaethau coed brodorol yn symud yn fras i gyfeiriad y gogledd-orllewin ar draws y DU.\nI Gymru, mae'n bur debyg mai eithaf niwtral fydd effeithiau cyffredinol newid yn yr hinsawdd, er y gallai amgylchedd mwy ffafriol arwain at newid yng nghyfansoddiad rhywogaethau a ystyrir yn frodorol, ef enghraifft caniatáu gwell cyfraddau goroesi a thyfu yn achos y gastanwydden felys a'r ffawydden, ac is-rywogaethau pendyclaidd a chroesryw yn disodli'r dderwen ddigoes yn gynyddol.\nNewid yn yr hinsawdd a tharddiad lleol\nYn hanesyddol, mae lleihau bioamrywiaeth yn lleihau gallu tymor hir ecosystemau i addasu i newid a ffynnu, sy'n golygu eu bod yn fwy tueddol o ddiraddio a chwympo.\nFelly, mae'n rhaid cadw amrywiaeth genetig os ydym am osgoi dirywiad yn y dyfodol mewn coetiroedd brodorol ac effaith amgylcheddol ehangach, er enghraifft drwy\ngynyddu amrediad ffynonellau hadau â tharddiad lleol.\nsicrhau bod mwy o goed brodorol â tharddiad lleol ar gael a'u bod yn cael eu defnyddio.\nYn ddiweddar, cafwyd awgrymiadau y dylid plannu coed â tharddiad amrodorol yn barod ar gyfer yr hinsoddau a ragwelir yn y dyfodol yn y DU, ond:\nNi ddylid meddwl bod hyn yn gyfiawnhad dros roi'r gorau i ddefnyddio coed â tharddiad brodorol fel dewis gwell na choed sydd wedi'u mewnforio.\nNid yw ychwaith yn gyfiawnhad dros yr arfer blaenorol a pharhaus o ffynonellu hadau amhriodol, wedi'u mewnforio dim ond oherwydd bod mwy ohonynt, eu bod yn costio'n llai neu eu bod yn bodloni meini prawf ansawdd pren.\nEfallai bod peth cyfiawnhad dros blannu rhywfaint o goed amrodorol o ardaloedd sydd â hinsoddau tebyg nawr i'r rhai a ragwelir ar gyfer y DU.\nFodd bynnag, mae cydbwysedd manteision ac anfanteision newid yn yr hinsawdd i goedwigaeth yn amhendant fel achos dros ddefnyddio coed amrodorol.\nMae'n rhaid rhoi blaenoriaeth i gadw'r bioamrywiaeth brodorol sy'n bodoli, a chaniatáu i hyn ymateb yn naturiol i newid yn yr hinsawdd trwy flaenoriaethu atgynhyrchu naturiol yn lle plannu coed.


Cyngor Celfyddydau Cymru | Wiliam Owen Roberts\nWiliam Owen Roberts >\nGaned Wiliam Owen Roberts yn 1960 ac fe’i addysgwyd yng Ngholeg y Brifysgol Cymru, Aberystwyth. Bu'n gweithio am gyfnod i Gwmni Cyfri Tri, ac yna i HTV fel Golygydd Script. Yn 1988, penderfynodd fynd yn awdur llawn amser. Ers 1984 mae wedi ysgrifennu ar gyfer amrywiol gyfryngau gan gynnwys y theatr, radio, teledu a ffilm.\nY mae wedi cyhoeddi 4 o nofelau ac un casgliad o straeon byrion hir. Yn ogystal ag ennil Gwobr Cyngor Celfyddydau Cymru yn 1988, cyfieithiwyd ei ail nofel Y Pla i 10 o ieithoedd, ac mae hi wedi bod ar faes llafur nifer o Brifysgolion yn America. Y mae hefyd wedi cael cyfle i deithio cryn dipyn - yn enwedig yn Ewrop - lle mae wedi cymryd rhan mewn llu o ddarlleniadau a thrafodaethau ar lenyddiaeth. Enillodd y Fedal Ddrama yn yr Eisteddfod Genedlaethol yn 1980 a dyfarnwyd ei bedwaredd nofel, Petrgorad, yn Llyfr y Flwyddyn yn 2009.\nBydd Gwobr Cymru Greadigol yn caniatáu i Wiliam ymchwilio i faes hollol newydd sbon - sef ef ei hun. Y mae am durio trwy’i fywyd i geisio deall y grymusterau a'r dylanwadau sydd wedi ei greu fel awdur, a phaham y lluniodd y corff o waith creadigol a wnaeth hyd yn hyn yn hytrach na chorff o waith arall. Yn wahanol iawn i bron bob awdur Cymraeg arall, mae Cymru yn absennol iawn o’i waith. Pam hynny? Mae nifer o gwestiynau dwys y carai eu hwynebu mor onest ag y gallai er mwyn eu deall a cheisio eu dadansoddi - a thrwy hynny, ddeall ei hun yn well.\nFel rhan o'r daith hon trwy’i fywyd a thrwy atgofion a phrofiadau, mae'n bwriadu bod yn hollol feddwl agored ynglŷn â'r modd y bydd yn cyfryngu hyn yn greadigol. Nid yw am lynu at yr un ffurf penodol, ond yn hytrach mae Wiliam am arbrofi trwy chwarae hefo'r posibilrwydd o greu genre draws-ffiniol gwahanol. Yn hyn o beth, mae’n bwriadu cyd-weithio gyda'r cyfarwyddwr ffilm Marc Evans (am gyfnod byr ac yn unol â'i amserlen brysur o) i ffilmio rhyw gymaint am natur ei hynt ei hun. Ystyriai Wiliam gyfraniad Marc a'r cyd-weithio hwn yn rhan allweddol o'r project, ac efallai mai’r pen draw fydd creu math o hunangofiant ar ffurf ysgrifenedig, a fydd yn cynnwys elfennau o'r broses weledol yn sgil gwaith ffilmio Marc Evans.\nGobaith Wiliam yw y bydd turio i waelodion ei hun yn fodd i oleuo’i orffennol ac hefyd i lewyrchu a chyfoethogi llwybrau creadigol posib ar gyfer ei ddyfodol fel awdur yng Nghymru.\nYn y fideo isod, a gynhyrchwyd gan Gyfnewidfa Lên Cymru, mae Wiliam Owen Roberts yn trafod ei nofel Petrograd.


Galwad i Weddi 2021 – Dydd Iau (4ydd) | Mudiad Efengylaidd Cymru\n3 Mawrth 2021 | Datguddiad 20\nMae Duw yn gyfiawn a bydd yn barnu\nPwy bynnag ni chafwyd ei enw’n ysgrifenedig yn llyfr y bywyd, fe’i bwriwyd i’r llyn tân. Datguddiad 20:15\nA ydych erioed wedi gweld un o’r lluniau hynny sydd wedi’u cynllunio i edrych yn wahanol i wahanol bobl? Wrth edrych ar yr un llun, gall un person weld hen ddyn tra gall un arall weld dynes ifanc hardd. Maen nhw’n glyfar, ac maent hefyd yn ddarlun gwych o’n cymdeithas heddiw. Mae’n ymddangos y gall cymaint ohonom edrych ar yr union fater neu ddigwyddiad a gweld pethau hollol wahanol. Gall rhai edrych ar gyfraith benodol sy’n cael ei phasio gan y llywodraeth fel un beryglus ac anghywir, tra bod eraill yn ei gweld fel cam blaengar. Gall rhai edrych ar rai sylwadau a ysgrifennwyd ar Twitter fel tynnu coes diniwed, tra bod eraill yn ysgwyd eu pennau mewn anghrediniaeth ar y sarhau peryglus.\nGall hyn fod yn frawychus i Gristnogion sydd mor aml yn cael eu hunain â safbwyntiau gwrthwyneb i’n diwylliant seciwlar. Mae ein hadnod heddiw, a’r hyn sy’n cael ei ddatgelu am Dduw, yn sobreiddiol ac yn gysur ar yr un pryd.\nMae Duw yn berffaith ac yn gyfiawn. Weithiau gallwn gymryd bod y datganiad hwn yn dweud mai Duw yw’r mwyaf perffaith a’r mwyaf cyfiawn o fewn y system foesol fel yr ydym yn ei ddeall, ond mae hyn yn gwneud cam a Duw. Perffeithrwydd ydyw ac Ef yw cyfiawnder. Trwy edrych ar Dduw y cawn gyfiawnder – gadewch imi ddefnyddio darlun (amherffaith) y gobeithiaf y bydd yn helpu … mae rhai pobl yn edrych ar gyfiawnder fel tâp mesur. Rydym yn dal y tâp mesur hwnnw at rai pobl neu ddigwyddiadau ac yn gweld nad ydyn nhw’n mesur i fyny, maen nhw’n anghyfiawn ac yn anghywir. Fel Cristnogion gallwn ddychmygu dal y tâp mesur hwnnw at Dduw a gweld y byddai’n mesur yn berffaith – Mae’n gyfiawn ac yn berffaith. Er bod hynny’n wir, dim ond rhan o’r stori yw hynny gan mai Duw yw’r mesur tâp!\nRydym yn rhan o’i fyd Ef, ac o’i gymeriad Ef yr ydym yn deall ac yn gweld cyfiawnder, ac nid yw’n gwneud unrhyw synnwyr i edrych am gyfiawnder y tu allan Iddo. Ef sy’n gosod y rheolau, ac mae’n ffolineb llwyr ac yn bechod ofnadwy ceisio gosod ein rheolau ein hunain a diffinio cyfiawnder ar ein telerau ein hunain. Soniais yn gynharach fod hyn yn sobreiddiol ac yn gysur ar yr un pryd.\nMae’n gysur oherwydd rydyn ni’n gwybod y bydd Duw ryw ddydd yn gwneud pethau’n iawn. Ar ddiwedd y dydd, nid oes ots sut mae pobl yn gweld materion penodol – gan gymryd ein darlun cyntaf, nid yw’n gwneud gwahaniaeth yr hyn y mae gwahanol bobl yn ei weld yn y llun – Duw yw’r artist, a’r hyn y mae’n ei ddweud sy’n gywir. Mae hyn yn gysur pan mae’n rhaid i ni sefyll i fyny a wynebu anghyfiawnder ein hunain, oherwydd gallwn ni ymddiried yn Nuw yn llwyr. Fel yr eglura Paul yn Rhufeiniaid 12, ni ddylem geisio dial ein hunain, yn hytrach gadewch inni garu a gadael dial i’r Arglwydd. Mae rhyddid llwyr drwy wneud hyn.\nAc eto, er ei fod yn gysur, mae’n ein sobri gan ein bod yn sylweddoli pa mor amherffaith ac anghyfiawn yr ydym ni. Fel y dywed y Beibl rydym i gyd wedi pechu ac wedi methu â chyrraedd gogoniant Duw. Mae perffeithrwydd a chyfiawnder Duw yn mynnu bod pob pechod yn cael ei gosbi ac felly rydyn ni’n gwybod beth sy’n aros pob un ohonom, fel yr eglura ein hadnod heddiw – byddwn ni’n cael ein taflu i’r llyn tân. Mae uffern yn realiti ofnadwy, ac yn un a ddylai ein gyrru i’n gliniau wrth inni sylweddoli’r digofaint ofnadwy sydd gan Dduw yn erbyn pob anghyfiawnder a drygioni.\nOnd diolch i Dduw! Fe roddodd Ei unig Fab, er mwyn i bob un sy’n credu ynddo ef beidio â mynd i ddistryw. Gwnaethpwyd Iesu yn bechod drosom a chymerodd y gosb yr oeddem yn ei haeddu ar y groes – allwn ni byth amgyffred y boen a ysgwyddodd wrth iddo wynebu digofaint ofnadwy’r Tad. O’r fath gariad! Am Waredwr! Dyma newyddion da ac anhygoel yr efengyl, a rhaid inni ei rhannu ag eraill. Fel yr ysgrifennodd Charles Wesley (ac a gyfieithwyd gan E.H Griffiths) –\nYn aberth Crist a’i werthfawr loes?\nA gollodd ef ei waed yn lli\nDros un a’i gyrrodd Ef i’w groes?\nEi gariad tra rhyfeddol yw,\nFy Nuw yn marw i mi gael byw.\nMedrwn obeithio yn Nuw oherwydd ei fod Ef yn gyfiawn ac yn berffaith.\nSut mae gwybod bod Duw yn berffaith a chyfiawn yn rhoi gobaith i chi dros ein gwlad?\nSut gall dealltwriaeth o gyfiawnder Duw ddyfnhau ein cariad tuag ato?\nRhufeiniaid 1: 18-32,\nTreuliwch amser yn ystyried ac yn ymateb i gyfiawnder Duw.\nGweddïwch y byddai eich ffydd a’ch cariad at Grist yn tyfu.\nGweddïwch y byddai’r Ysbryd yn argyhoeddi ei Eglwys o gyfiawnder a barn.\nGweddïwch y byddai’r Ysbryd yn argyhoeddi pobl Cymru o gyfiawnder a barn.


Sut i apelio rhybudd talu cosb (dirwy barcio)\nCartref Preswylwyr Parcio, ffyrdd a theithio Parcio a Thrwyddedau Dirwyon a Gorfodi Apelio dirwy parcio Sut i apelio rhybudd talu cosb (dirwy barcio)\nMae gennych hawl i herio rhybudd talu cosb (dirwy am barcio) os credwch y cafodd ei rhoi yn anghywir.\nCam Un – Her Anffurfiol\nCysylltwch â ni i ddweud wrthym pam y credwch fod y gosb yn anghywir. Gallwch wneud hyn:\nar y wefan hon gan ddefnyddio’r ffurflen ar-lein:\nHerio Hysbysiad Cosb Benodedig\ntrwy anfon e-bost at parcio@conwy.gov.uk\ntrwy’r post gan ddefnyddio'r Ffurflen Herio RhTC Ffurflen Herio Rhybudd Talu Cosb (PDF)\nSicrhewch eich bod yn cynnwys rhif y rhybudd talu cosb a’ch enw a chyfeiriad ar bob gohebiaeth. Gallwch hefyd gynnwys lluniau a dogfennau i gefnogi eich her.\nOs byddwch yn cyflwyno her o fewn 14 diwrnod, byddwn yn dal y gosb yn ôl nes byddwn yn ymateb. Mae hyn yn golygu os na dderbyniwn eich her, gallwch o hyd dalu’r gyfradd â disgownt.\nOs ysgrifennwch atom ar ôl y cyfnod disgownt o 14 diwrnod, rydych yn atebol am dalu’r swm llawn os na chaiff eich tocyn ei ganslo.\nByddwn yn ymateb i chi ac yn gadael i chi wybod os ydym yn derbyn eich her ai peidio.\nOs byddwn yn derbyn, byddwn yn canslo’r gosb.\nOs byddwn yn gwrthod eich her, gallwch dderbyn hyn a thalu'r gosb, neu wneud apêl ffurfiol (gweler Cam Dau).\nCam Dau – Apêl Ffurfiol\nOs na fyddwn yn derbyn eich her, gallwch wneud apêl ffurfiol (a elwir hefyd yn gynrychiolaeth ffurfiol).\nI wneud hyn, bydd angen i chi lenwi ffurflen Hysbysiad i’r Perchennog (NtO). Rydym yn anfon hwn at berchennog cofrestredig y cerbyd os na chaiff y rhybudd talu cosb ei dalu o fewn 28 niwrnod o’i ddyddiad cyhoeddi.\nOs nad chi yw'r perchennog cofrestredig ond eich bod eisiau gwneud apêl ffurfiol, bydd angen i chi ofyn i’r perchennog cofrestredig am y ffurflen Hysbysiad i’r Perchennog. Mae yna adran ar y ffurflen lle gallwch roi eich manylion.\nByddwn yn anfon ymateb ysgrifenedig i'ch apêl ffurfiol.\nOs byddwn yn ei derbyn, byddwn yn canslo’r rhybudd talu cosb.\nOs byddwn yn gwrthod eich apêl, gallwch ddewis talu’r gosb, neu wneud apêl i’r Tribiwnlys Cosbau Traffig.\nCam Tri – Apêl i’r Dyfarnwr\nOs byddwn yn gwrthod eich apêl ffurfiol yng Ngham Dau, gallwch wneud apêl i’r dyfarnwr annibynnol yn y Tribiwnlys Cosbau Traffig. Mae’r dyfarnwyr yn gyfreithwyr annibynnol ac mae eu penderfyniad yn derfynol.\nGallwch apelio ar-lein yn www.trafficpenaltytribunal.gov.uk.\nMae’r wefan yn egluro'r hyn y gall y dyfarnwr ei ystyried a sut i apelio.\nSylwer: Dim ond os ydych wedi gwneud apêl ffurfiol (Cam Dau) a bod hon wedi cael ei gwrthod gan y Cyngor y gall y Tribiwnlys Cosbau Traffig ystyried eich cais.\nOs nad ydych yn gallu apelio ar-lein, gallwch ofyn am ffurflen bapur oddi wrth y Tribiwnlys Cosbau Traffig. Bydd manylion ynghylch sut gallwch wneud hyn wedi ei gynnwys yn ein ymateb i'ch apêl ffurfiol.\nApelio dirwy parcio Codau Torri Rheolau Parcio Sut i apelio rhybudd talu cosb (dirwy barcio) Tribiwnlys Cosbau Traffig


Coronafeirws: Diweddariad Friday 13 March 2020\nRydym yn deall fod ymweliadau gan ffrindiau a theulu agos yn bwysig i les ein tenantiaid, ond rydym yn gofyn i ymwelwyr:\nBeidio ceisio mynediad i’r adeilad os ydynt yn teimlo’n sâl, gyda tymheredd uchel neu beswch.\nDefnyddio’r offer golchi dwylo a ddarparwyd wrth ddod i mewn i’r eiddo.\nFynd yn syth i fflat y person maent yn ymweld, gan osgoi mynd i’r ystafelloedd cymunedol.\nBydd y manylion yma yn cael eu rhannu gyda thrigolion a’u harddangos yn yr eiddo. Diolch am eich cydweithrediad.\n13 Mar 20Coronafeirws: Diweddariad


Prospect White Sox Jake Burger Yn Chwarae Siswrn Papur Roc yn erbyn Fan Ifanc - The World Rock Paper Scissors Association\nProspect White Sox Jake Burger Yn Chwarae Siswrn Papur Roc yn erbyn Fan Ifanc\nMae pêl fas yn gamp wych sy'n eich galluogi chi fel ffan i ddod yn agos iawn at rai o'ch hoff chwaraewyr. Mae hyn yn arbennig o wir yn ystod Hyfforddiant y Gwanwyn wrth i'r tymor agor ac mae'r pro's yn chwarae yn stadia'r gynghrair fach. Llwyddodd un ffan o Chicago White Sox i gael profiad cofiadwy diolch i obaith White Sox, Jake Burger. Wrth i Jake gerdded i'r parc fe wnaeth ffan ifanc ei herio i gêm o siswrn papur roc. Maen nhw'n chwarae 2 gorau o 3 ac mae'r ffan fach, gweithiwr proffesiynol siswrn papur roc go iawn yn defnyddio'r strategaeth ploy rounders i ymestyn y gêm i mewn i 3 gorau o 5. Rydyn ni'n caru ymateb y plant ar ôl ennill yn 14 eiliad, Great Job Jake!\nJake Burger yn chwarae creigiau, papur, siswrn gyda ffan ifanc White Sox. pic.twitter.com/1KltWKrVld\n- Chuck Garfien (@ChuckGarfien) Chwefror 19, 2018\nAm Jake Burger:\nGanwyd Jake Ebrill 10, 1996, ac ar hyn o bryd mae ar adeg ysgrifennu'r gobaith rhif 7 ar gyfer y Chicago White Sox. Mae'n chwarae sylfaen 3rd a chafodd ei ddrafftio yn rownd 1st Drafft 2017 MLB. Mae'n obaith cryf mewn siswrn pêl fas a phapur roc.


Mae Diwrnod Cefnogi Graddedigion - Wrexham Glyndwr University\nRydych chi yma: Hafan > Ynglyn a Phrifysgol Glyndwr > Canolfan newyddion a chyfryngau > Archif Newyddion > Datganiadau i’r wasg 2010 > Mae Diwrnod Cefnogi Graddedigion\nMae Diwrnod Cefnogi Graddedigion\nBydd graddedigion diwaith yng ngogledd Cymru yn cael cynnig o gyngor ac arweiniad am ddim er mwyn eu helpu i ddod o hyd i waith.\nMae Diwrnod Cefnogi Graddedigion Prifysgol Glyndŵr yn rhan o GradStart, cynllun Llywodraeth Cynulliad Cymru i helpu graddedigion sy’n byw neu’n astudio yng Nghymru i ddod o hyd i waith.\nBydd y digwyddiad, a gynhelir Ddydd Mercher 16 Mehefin 2010, yn rhoi cyfle i raddedigion diweddar drafod sut i ysgrifennu CV o’r radd flaenaf, sut i farchnata eu hunain ar gyfer darpar gyflogwyr a ble i edrych am gyfleoedd profiad gwaith.\nBydd staff o Ganolfan Yrfaoedd Prifysgol Glyndŵr ar gael hefyd i gyflenwi cyfweliadau ffug.\nDatgelodd ystadegau diweddar gan yr Uned Gwasanaethau Gyrfaoedd Addysg Uwch fod diweithdra ymhlith graddedigion yn y DU mor uchel â 44% erbyn hyn ar gyfer rhai cyrsiau gradd.\nMeddai’r Cynghorydd Gyrfaoedd Neil Pritchard: “Mae dod o hyd i waith addas yn dal i fod yn bryder i gannoedd o raddedigion sy’n byw yng Nghymru, ond trwy gael gafael ar gyngor ynghylch gyrfaoedd, sgiliau cyfweld a chyfleoedd profiad gwaith, gall graddedigion roi eu hunain gam o flaen y gêm.\n“Sefydlwyd y Diwrnod Cefnogi Graddedigion er mwyn helpu i roi hwb i yrfaoedd myfyrwyr, a bydd cefnogaeth trwy GradStart yn parhau i gael ei chynnig yn hyblyg ar ôl y digwyddiad.”\nBydd cynllun GradStart, menter Cymru-gyfan y mae pump o brifysgolion eraill ledled y wlad yn cymryd rhan ynddi, yn rhedeg hyd at fis Ionawr 2011. Fe’i cefnogir gan Fenter Cefnogi Economaidd Cyngor Cyllido Addysg Uwch Cymru.\nCynhelir y Diwrnod Cefnogi Graddedigion rhwng 9.30am a 4pm Ddydd Mercher 16 Mehefin ar safle Plas Coch Prifysgol Glyndŵr, Wrecsam. Mae’n agored i bob graddedig diwaith neu dangyflogedig o’r DU neu’r UE sy’n byw yng Nghymru.\nEr mwyn archebu ar-lein ewch i www.glyndwr.ac.uk/careers, neu fel arall ffoniwch y Ganolfan Yrfaoedd ar 01978 293240.


Ap Cyrraedd - Prifysgol Abertawe\nApp Store ar gyfer iOS\nPlay Store ar gyfer Android\nSut i ddefnyddio'r ap hwn\nMae ap Canllaw Prifysgol Abertawe'n gasgliad o wybodaeth ddefnyddiol i dy dywys drwy dy daith gyda ni. O gael cymorth wrth gyrraedd i ganfod lleoedd i fwyta, mae popeth yn y canllaw. Yn y cyfarwyddyd hwn, byddwn yn trafod rhai cyfarwyddiadau syml ar gyfer llywio drwy'r canllaw er mwyn i ti ddod o hyd i'r union beth rwyt ti'n chwilio amdano. Ni allwn fanylu ar bob peth yn yr ap felly dyma ychydig o'r prif nodweddion y dylet wybod amdanynt.\nY sgrîn gyntaf y byddi di'n ei gweld pan fyddi di'n agor yr ap yw'r dudalen groeso. Bydd y dudalen hon yn rhoi disgrifiad bras o'r hyn y gelli di ddefnyddio'r ap ar ei gyfer yn ogystal â rhai o'i nodweddion mwy defnyddiol.\nAr frig ochr chwith y sgrîn byddi di'n gweld symbol sy'n cynnwys tair llinell lorweddol. Mae'r symbol hwn yn agor y brif ddewislen a gelli di archwilio cynnwys a nodweddion y canllaw.\nDyma fewnflwch sy’n ein galluogi ni i anfon gwybodaeth bwysig atat. Os byddwn yn anfon neges atat, bydd yr ap yn gwthio hysbysiad drwyddo atat i roi gwybod i ti.\nMae'r nodwedd hon yn llyfrgell o wybodaeth a chysylltiadau hanfodol yn y Brifysgol. Os oes gennyt ymholiad am dy gwrs, os wyt ti eisiau cofrestru gyda meddyg teulu neu mae eisiau ychydig o gymorth ariannol arnat, dylet allu canfod yn union yr hyn rwyt ti'n chwilio amdano yma.\nGall ceisio canfod dy ffordd o amgylch y campws fod yn anodd ar adegau, yn enwedig os wyt ti'n fyfyriwr newydd. I wella hyn, rydym wedi cynnwys mapiau diffiniad uchel yn y canllaw i dy helpu i ddod o hyd i dy ffordd.\nYma yn Abertawe, diogelwch ein myfyrwyr yw ein prif flaenoriaeth. Mae'r adran cysylltiadau mewn argyfwng yn cynnwys gwybodaeth am ein timau diogelwch a Safezone. Mae'n syniad da ymgyfarwyddo'n gynnar fel dy fod yn barod petai argyfwng.\nByddem ni wrth ein boddau'n clywed dy farn. Gelli di ddefnyddio'r opsiwn hwn i ddweud wrthym beth rwyt ti'n ei hoffi, beth nad wyt ti'n ei hoffi neu unrhyw nodweddion newydd yr hoffet eu gweld yn yr ap.


Mae gan yr FCA bwerau i gofrestru enw cymdeithas, a phenderfynu p’un a yw enw arfaethedig yn ‘annymunol’. Dylai enw fod yn unigryw, yn gofiadwy, adlewyrchu cymeriad y gymdeithas, a pheidio â bod yn sarhaus. Mae’r FCA yn dweud, yn gyffredinol, y dylai enw gynnwys cyfeiriad at weithgarwch busnes, aelodaeth, cymuned fuddiannol a/neu leoliad daearyddol y gymdeithas. Ni ellir defnyddio ieithoedd heblaw am y Gymraeg neu’r Saesneg oni bai y rhoddir cyfieithiad i’r FCA i’w gymeradwyo.\nNi chaiff yr enw fod yr un peth ag enw cymdeithas, cwmni neu elusen arall sydd eisoes yn bodoli, nac yn debyg iddo, oni bai bod y gymdeithas, y cwmni neu’r elusen yn gysylltiedig â’r endid arall hwn neu’n ymwneud ag ef mewn rhyw ffordd, ac wedi cael ei ganiatâd penodol. Mae’r un peth yn berthnasol i endidau darfodedig sydd wedi masnachu o fewn y 10 mlynedd flaenorol. Caniateir eithriadau i’r egwyddor hon dim ond os yw’r gweithgarwch busnes arfaethedig neu’r lleoliad yn wahanol iawn i weithgarwch busnes neu leoliad yr endid darfodedig, neu os nad oedd yr endid darfodedig wedi masnachu mewn gwirionedd.\nMae’r FCA yn darparu canllawiau ar eiriau sensitif mewn enwau, y gellir eu defnyddio dim ond os oes tystiolaeth ategol i gyfiawnhau eu defnydd, neu os yw’r gymdeithas wedi cael caniatâd yr awdurdod perthnasol. Mae tri phrif gategori geiriau sensitif: geiriau sy’n awgrymu bod y gymdeithas yn masnachu’n genedlaethol neu’n rhyngwladol, geiriau sy’n awgrymu statws awdurdodol neu gynrychioliadol, a geiriau sy’n awgrymu amcan penodol neu swyddogaeth benodol. Mae’r geiriau ‘elusen’ a ‘chydweithredol’ wedi’u cynnwys yn y categori olaf, a bydd yr FCA yn caniatáu i’r math priodol o gymdeithas yn unig ddefnyddio’r rhain yn ei henw cofrestredig. Er enghraifft, ni all cymdeithas budd cymunedol ei galw ei hun yn gydweithredol yn ei henw. Ni all cymdeithas ddefnyddio geiriau eraill, fel ‘cwmni’.\nMae’n rhaid i bob cymdeithas gynnwys y gair ‘cyfyngedig’ yn ei henw, oni bai ei bod yn gymdeithas budd cymunedol elusennol neu os yw ei hamcanion yn gwbl fuddiannol; yn yr achos hwnnw, gall wneud cais i beidio â defnyddio’r gair yn ei henw. Mae’n rhaid i gymdeithasau budd cymunedol elusennol sydd wedi’u cofrestru fel elusennau yn yr Alban hefyd gydymffurfio â gofynion cyfraith elusennau yr Alban yn ymwneud ag ‘enwau annerbyniol’. Mae’r rhain yn debyg i ofynion yr FCA yn y rhan fwyaf o ffyrdd (gweler www.oscr.org.uk/media/1591/changing-your-charity-name.pdf).\nGall cymdeithas, fel endidau cyfreithiol eraill, ddefnyddio enw busnes sy’n wahanol i’w henw cofrestredig. Fodd bynnag, mae’r egwyddor enwau sensitif yr un mor berthnasol i enwau busnes ag ydyw i enwau cofrestredig.


Uned Mân Anafiadau - Ysbyty'r Barri - Bwrdd Iechyd Prifysgol Caerdydd a'r Fro\n› Uned Mân Anafiadau - Ysbyty'r Barri\nI gael at y Gwasanaeth Mân Anafiadau yn Ysbyty'r Barri, rhaid ichi Ffonio Ymlaen Llaw. Drwy ffonio CAV 24/7 ar 0300 10 20 247, bydd rhywun yn ymdrin â'r alwad ac yn gwneud asesiad cychwynnol. Byddwch yn cael galwad yn ôl gan glinigydd o fewn 20 munud os oes brys neu cyn pen awr os nad oes cymaint o frys. Os oes angen, byddwch yn cael apwyntiad yn yr Uned Mân Anafiadau. Dim ond y rhai sy'n ffonio ymlaen llaw a fydd yn cael eu derbyn gan yr Uned hon. Mae hyn yn benodol o bwysig oherwydd nid oes gennym yr un gallu yn y Barri ag sydd gennym yn YAC i sgrinio pobl sy'n cerdded i mewn am Covid-19.\nGellir trin yr anafiadau canlynol yn Uned Mân Anafiadau'r Barri:\nbriwiau a chrafiadau\ntorri esgyrn breichiau neu goesau (toresgyrn)\ncnoadau a phigiadau (gan gynnwys cnoadau dynol)\nmân anafiadau pen\nproblemau llygaid fel crafiadau neu rywbeth yn sownd yn y llygad.\nOriau Agor - dydd Llun i ddydd Gwener 8.30am - 3.30pm.\nSylwch fod yr Uned ar gau bob dydd Sadwrn a dydd Sul.\nYr Uned Mân Anafiadau (BMIU)


Llysgenhadon Llysgenhadon 2016 Poppy Evans\nPrifysgol Aberystwyth: Y Gyfraith\nDod yn wreiddiol: Caerfyrddin\nYsgol/Coleg: Ysgol Gyfun Gymraeg Bro Myrddin\nCwrs prifysgol: Y Gyfraith\nPam dewis astudio’r pwnc gradd: Rwyf wedi cael diddordeb ym mhynciau dynoliaeth fel Gwleidyddiaeth a Hanes ers erioed ac rwyf yn gobeithio mynd ar ôl gyrfa mewn gwleidyddiaeth neu'r gyfraith felly dwi’n gweld astudio’r gyfraith fel man cychwyn.\nPam dewis astudio trwy'r Gymraeg: Rwyf wedi astudio trwy gyfrwng y Gymraeg ers ysgol gynradd a dwi'n gweld bod gan fyfyrwyr dwyieithog sgil arbennig i roi ar y CV.\nBeth yw'r peth gorau am astudio cwrs trwy'r Gymraeg: Wrth astudio trwy’r Gymraeg mae gofyn i chi gyfieithu gwahanol destunau a mae hyn yn gyfle arbennig i gwella eich sgiliau cyfieithu. Rydych hefyd yn dod o hyd i nifer o fanteision gyrfaol gan bod cwmnïoedd o hyd yn edrych am unigiolion dwyieithog.\nUnrhyw gyngor i ddarpar fyfyrwyr sy'n poeni am astudio trwy'r Gymraeg: Mae’r Coleg Cymraeg a phrifysgolion yn darparu nifer o ddeunyddiau astudio yn enwedig ar-lein felly mae cymorth wrth law o hyd. Mae darlithoedd Cymraeg yn dueddol o fod ychydig yn llai mewn nifer felly mae cyfle arbennig i gael fwy o gymorth gan y darlithwyr sy’n fanteisiol iawn.\nA fyddech chi'n annog eraill i ymgeisio am ysgoloriaeth y Coleg Cymraeg: Yn anffodus doeddwn i ddim wedi gwneud cais am ysgoloriaeth y Coleg Cymraeg cyn cychwyn prifysgol ac rwyf dal yn difaru hyn ac yn adnabod myfyrwyr sydd wedi derbyn ysgoloriaeth a sylwi pa mor ddefnyddiol mae wedi bod i'w cyfnod nhw yn y brifysgol. Fyddai’n annog pawb i beidio cymryd eich sgil yn ganiataol a chymryd mantais o’r cyfle arbennig yma i gael cymorth ychwanegol gan y Coleg Cymraeg.\nPam ymgeisio i fod yn llysgennad: Fel rhywun nad oedd yn gwerthfawrogi'r Coleg Cymraeg cyn dechrau fy nhaith i brifysgol yr wyf yn cymryd y cyfle hwn i atal eraill rhag gwneud yr un camgymeriad. Ers dechrau'r brifysgol a gweld y manteision o astudio trwy'r coleg hoffwn sicrhau fod pawb yn derbyn y wybodaeth fel y gallant wneud y penderfyniad iawn. Mae'n hawdd, manteisiol mewn nifer o ffyrdd ac yn syml yn gwella sgil sydd gennych yn barod.\nBeth da chi’n fwynhau fwyaf am fod mewn prifysgol yng Nghymru: I fod yn gwbl onest rwy'n mwynhau cael y cyfle i ymarfer fy iaith bob dydd. Rwy'n mwynhau aros mewn cymuned Gymraeg a'r manteision yr wyf wedi eu derbyn yn sgil hynny. Rwyf yn mwynhau bod yn agos i gartref a mynd a fy nillad adref bob penwythnos ond mai dewis personol ydy hyn ac ni fyddwn yn annog myfyrwyr i aros yng Nghymru yn unig er mwyn i'ch rhieni barhau i olchi eich dillad!\nDiddordebau hamdden: Dwi’n dwli gwylio’r teledu a gwneud dim byd. Wrth astudio’r Gyfraith mae gofyn i fi gadw lan efo materion cyfoes gan ddarllen y papur newyddion a.y.y.b ond yn ffodus dwi’n mwynhau'r pethau yma achos dwi’n berson diflas! Dwi hefyd yn hoff o gymryd mantais o gyrsiau allgyrsiol felly dwi newydd orffen cwrs mewn siarad cyhoeddus ac ar hyn o bryd dwi’n astudio tuag at Dystysgrif Sgiliau Iaith y Coleg.\nHoff bethau: Bwyd wrth gwrs, dwi’n dwli ar gaws. Mynd allan efo ffrindiau a chael cwpwl o ddrincs, rygbi ac aros yn y gwely!\nCas bethau: Adolygu! Sgwennu am fi fy hunan fel nawr a dwi ffili delio efo pryfed cop.\nHoff raglen / ffilm Gymraeg: Y Gwyll wrth gwrs!\nUnrhyw wybodaeth ddiddorol arall amdanoch: Dwi’n eistedd ar Fwrdd Academaidd y Coleg Cymraeg fel cynrychiolydd myfyrwyr a dwi hefyd yn gynrychiolydd UCM yn Undeb Myfyrwyr Aberystwyth. Dwi’n Llysgennad Prifysgol Aberystwyth ac yn Adran Gyfraith a Throseddol Prifysgol Aberystwyth.


Mae diogelwch a lles pob plentyn - neu ddiogelu - yn fusnes i bawb. Gallech fod yn berthynas, yn gymydog, yn ffrind, yn rhiant, yn warchodwr plant, yn athro neu'n feddyg - neu'n gweithio i unrhyw sefydliad â chysylltiad â phlant a phobl ifanc.\nMae'r rhan fwyaf o blant yn gyffredinol yn mwynhau plentyndod hapus o fewn eu teulu eu hunain. Yn anffodus i rai, nid yw hyn yn wir. Yn ystod cyfnod anodd i'r teulu, rhaid i bawb sy'n adnabod y plentyn wneud y gorau y gall i'w gadw'n ddiogel a'i ddiogelu rhag niwed yn y dyfodol ac mae angen i ni weithio gyda'n gilydd i sicrhau bod hyn yn digwydd.\nMae diogelu’n golygu amddiffyn plant rhag camdriniaeth gorfforol, emosiynol, rhywiol ac esgeulustod. Mae hefyd yn golygu helpu plant i dyfu i fyny’n oedolion hyderus, iach a hapus.\nMae'r rhan hon o'r wefan yn ymwneud â helpu rhieni, gofalwyr neu warcheidwaid i ddiogelu a hyrwyddo lles plant a phobl ifanc. Drwy ddarparu gwybodaeth am y gwahanol fathau o gam-drin a dweud wrthych ble y gallwch fynd i roi gwybod am bryder neu gael cymorth a chefnogaeth bellach, rydym yn sicrhau bod Diogelu'n fusnes i bawb.\nGyda'n gilydd gallwn wneud gwahaniaeth.\nYr hyn y dylech ei wneud os ydych chi'n poeni am blentyn\nOs oes gennych bryderon am ddiogelwch plentyn neu berson ifanc, cysylltwch â'ch Tîm Diogelu lleol ar y rhifau ffôn isod:\nCastell-nedd Port Talbot: spoc@npt.gov.uk neu ffoniwch 01639 686802\nAbertawe: singlepointofcontact@abertawe.gov.uk neu ffoniwch 01792 635700\nOs ydych chi'n amau bod plentyn neu berson ifanc mewn perygl uniongyrchol o niwed, ffoniwch 999 a siaradwch â'r Heddlu.\nMewn sefyllfa nad yw'n argyfwng gallwch ffonio’r heddlu arffonio’r 101.\nOs canfyddir bod plentyn yn cael ei gam-drin neu mewn perygl o niwed sylweddol, bydd gweithwyr proffesiynol yn cydweithio â'r teulu i sicrhau y gellir amddiffyn y plentyn. Rydym wedi ymrwymo i weithio mewn partneriaeth â rhieni a gofalwyr plant a phobl ifanc.\nNid trais corfforol yn unig yw cam-drin domestig, gall hefyd fod ar ffurfiau eraill megis ymddygiad emosiynol, rheolaethol a gorfodi, a cham-drin economaidd rhwng dau berson 16 oed neu'n hŷn sydd â chysylltiad personol. (Deddf Cam-drin Domestig 2021).\nGall cam-drin domestig hefyd gynnwys trais ar sail 'anrhydedd' fel y'i gelwir, anffurfio organau cenhedlu benywod (FGM) a phriodasau dan orfod, ac mae'n amlwg nad yw dioddefwyr wedi'u cyfyngu i un rhyw neu grŵp ethnig.\nMae'n bwysig deall nad yw cam-drin domestig yr un fath â pherthynas wael a gall ddigwydd yn ystod perthynas neu ar ôl iddi ddod i ben.\nBydd cam-drin domestig yn effeithio ar 1 o bob 4 menyw ac 1 o bob 6 dyn yn ystod eu hoes.\nMae dioddefwyr gwrywaidd yn dioddef llawer o'r un effeithiau cam-drin ag ar gyfer menywod. Maent yn debygol o deimlo'n gywilyddus iawn, yn ofnus, yn profi diffyg hunanwerth a hyder, yn teimlo'n ynysig, yn euog ac yn ddryslyd am y sefyllfa. Fodd bynnag, mae'r mater hwn yn effeithio'n anghymesur ar fenywod.\nSut yr effeithir ar blant?\nMae camdriniaeth yn effeithio ar blant mewn sawl ffordd, hyd yn oed ar ôl amser byr. Mae'r effeithiau hyn yn cynnwys:\nMynd yn swil\nProblemau gyda'r ysgol\nI lawer, mae'n ymddangos yn syml: os yw unigolyn yn cael ei gam-drin, dylai godi a gadael, neu daflu'r camdriniwr allan. Mae unrhyw un sydd wedi bod mewn perthynas gamdriniol yn gwybod ei fod yn llawer anoddach na hynny. Mae'n eithaf cyffredin i rywun sy'n cael ei gam-drin adael a dychwelyd at y camdriniwr sawl gwaith\nMae'n bwysig bod yn glir nad yw cam-drin domestig yn fater preifat a gall hefyd fod yn fater amddiffyn plant.\nIechyd Meddwl a Lles - Rhieni a Gofalwyr\n2 Mae Wish Upon A Star yn darparu cymorth profedigaeth uniongyrchol a pharhaus i deuluoedd, unigolion a gweithwyr proffesiynol yr effeithir arnynt gan farwolaeth sydyn a thrawmatig plentyn neu oedolyn ifanc 25 oed neu iau.\nMae Family Lives yn darparu cymorth rhianta a chymorth i deuluoedd, gan gynnwys gwasanaeth llinell gymorth cyfrinachol a rhad ac am ddim i deuluoedd yng Nghymru (Parentline gynt), ar gyfer cymorth emosiynol, gwybodaeth, cyngor ac arweiniad ar unrhyw agwedd ar rianta a bywyd teuluol.\nMae Papyrus yn darparu cymorth a chyngor cyfrinachol i bobl ifanc sy'n cael trafferth meddwl am hunanladdiad, ac unrhyw un sy'n poeni am berson ifanc.\nMae'r Samariaid yn wasanaeth llinell gymorth sydd ar gael 24/7, sy'n rhoi cymorth emosiynol i unrhyw un sydd mewn trallod emosiynol, sy'n ei chael hi'n anodd ymdopi, neu sydd mewn perygl o hunanladdiad.\nYoungMinds yw prif elusen y DU sydd wedi ymrwymo i wella lles emosiynol ac iechyd meddwl plant a phobl ifanc.\nMae Goroeswyr Profedigaeth drwy Hunanladdiad yn bodoli i ddiwallu'r anghenion a thorri'r unigedd a brofir gan y rhai sydd mewn profedigaeth drwy hunanladdiad.\nBeth yw Camfanteisio'n Rhywiol ar Blant?\nMae Camfanteisio'n Rhywiol ar Blant (CSE) yn fath o gam-drin rhywiol lle mae plant yn cael eu hecsbloetio'n rhywiol am arian, pŵer neu statws.\nGall plant neu bobl ifanc cael eu twyllo i gredu eu bod mewn perthynas gariadus, gydsyniol. Gallent gael eu gwahodd i bartïon a gallent dderbyn cyffuriau ac alcohol. Efallai y meithrinir perthynas amhriodol â nhw ar-lein. Gall y sawl sy'n cam-drin fygwth y person ifanc yn gorfforol neu ar lafar neu fod yn dreisgar tuag ato. Bydd yn ei reoli a’i ddefnyddio ac yn ceisio’i ynysu oddi wrth ffrindiau a theulu. Mae'n digwydd i fechgyn a dynion ifanc yn ogystal â merched a menywod ifanc. Mae camdrinwyr yn glyfar iawn yn y ffordd y maent yn defnyddio’r bobl ifanc y maent yn eu cam-drin ac yn manteisio arnynt.\nMae rhai plant a phobl ifanc yn cael eu masnachu i neu o fewn y DU at ddibenion camfanteisio'n rhywiol.\nGallai hyd yn oed rhywbeth sy'n ymddangos fel ymddygiad arferol i blentyn yn ei arddegau fod yn arwydd bod plentyn yn cael ei ecsbloetio.\nDefnyddio ffôn symudol yn fwy neu ddefnyddio dyfeisiau eraill, a bod yn gyfrinachgar wrth wneud hynny\nTreulio gormod o amser ar-lein a bod yn gyfrinachgar am yr amser a dreulir ar-lein\n'Cariad' neu 'ffrind' sylweddol hŷn neu lawer o ffrindiau newydd\nNewid mewn ymddygiad – dod yn gyfrinachgar, yn gecrus, yn ymosodol, yn aflonyddgar, yn dawel, yn ddi-ddweud\nDerbyn anrhegion heb esboniad neu eiddo newydd fel dillad, gemwaith, ffonau symudol neu gael arian neu os oes ganddynt arian neu nwyddau eraill fel alcohol, nad oes eglurhad amdanynt.\nMynd ar goll yn rheolaidd o'r cartref neu'r ysgol, am gyfnodau heb esboniad a/neu'n aros allan yn hwyr neu drwy'r nos.\nBeth alla’ ei wneud fel rhiant neu ofalwr?\nMae'n bwysig trafod â phlant y gwahaniaethau rhwng perthnasoedd iach ac afiach er mwyn helpu i dynnu eu sylw at risgiau posib. Mae yna hefyd nifer o gamau ymarferol y gallwch eu cymryd i amddiffyn eich plentyn:\nBod yn ymwybodol o newidiadau mewn ymddygiad neu unrhyw arwyddion corfforol o gam-drin fel cleisio.\nBod yn ymwybodol o anrhegion neu eiddo newydd, heb esboniad, fel dillad, gemwaith, ffonau symudol neu os oes ganddynt arian neu nwyddau eraill fel alcohol, nad oes eglurhad amdanynt.\nMonitro'n ofalus unrhyw adegau o aros allan yn hwyr neu beidio â dychwelyd adref.\nBod yn ofalus ynghylch ffrindiau hŷn sydd gan eich plentyn, neu berthynas â phobl ifanc eraill lle mae'n ymddangos bod anghydbwysedd o ran pŵer.\nSicrhau eich bod yn deall y risgiau sy'n gysylltiedig â'ch plentyn yn mynd ar-lein a rhoi mesurau ar waith i leihau'r risgiau hyn.\nGall camfanteisio fod yn anodd ei adnabod, mae'n bwysig eich bod yn sylwi ar yr arwyddion ei fod yn digwydd.\nOs yw plentyn mewn perygl uniongyrchol ffoniwch 999.\nOs nad yw’ch pryder yn argyfwng gallwch ffonio’r heddlu ar 101.\nBwrdd Diogelu Gorllewin Morgannwg\nPlant & Phobl Ifainc\nBwrdd Diogelu Iau\nAdrodd am bryder


Hybu ymdrechion byd-eang i leihau effaith trychinebau: Mae'r Comisiwn yn siartio'r cwrs ar gyfer gweithredu gan yr UE - Gohebydd yr UE\nRhoi hwb ymdrechion byd-eang i leihau effaith trychinebau: siartiau Comisiwn y cwrs ar gyfer gweithredu yr UE\nBeth yw'r weithred?\nHeddiw (8 Ebrill) mae'r Comisiwn Ewropeaidd yn nodi ei brif weledigaeth ar sut y dylai'r Undeb Ewropeaidd gyfrannu at yr ymdrechion byd-eang i leihau effaith trychinebau.\nMae'r Comisiwn wedi mabwysiadu Cyfathrebu ar Fframwaith Hyogo Ôl 2015 ar gyfer Gweithredu: Rheoli Risgiau i Gyflawni Gwydnwch. Y ddogfen hon yw'r sylfaen ar gyfer trafodaethau sydd ar ddod rhwng yr aelod-wladwriaethau, Senedd Ewrop a rhanddeiliaid eraill a fydd yn gweithio ar safbwynt cyffredin yr UE ar gyfer y trafodaethau byd-eang ar lefel y Cenhedloedd Unedig. Bydd y sgyrsiau hyn yn canolbwyntio ar sut i liniaru effaith trychinebau naturiol a wnaed gan ddyn ac adeiladu fframwaith newydd ar gyfer lleihau risg trychinebau - Fframwaith Gweithredu Hyogo Ôl 2015 fel y'i gelwir.\nYn ystod y blynyddoedd diwethaf, mae trychinebau yn cynyddu o ran amlder a dwyster ac mae'r duedd hon yn debygol o barhau. Mae pob gwlad yn agored i niwed: mae gwledydd sy'n datblygu yn colli mwy o fywyd tra bod cenhedloedd datblygedig yn ysgwyddo costau economaidd uwch. Yn yr UE yn unig mae trychinebau naturiol wedi achosi mwy na 80,000 o farwolaethau a € 95 biliwn mewn colledion economaidd yn ystod y degawd diwethaf.\nEr mwyn mynd i'r afael â'r tueddiadau brawychus hyn, mae polisïau atal a rheoli risg yn hanfodol. Mae Fframwaith Gweithredu Hyogo ar ôl 2015 wedi'i adnewyddu yn gyfle sylweddol i hyrwyddo rheoli risg trychinebau ledled y byd.\nMae'r Comisiwn Ewropeaidd wedi adeiladu'r argymhellion yn seiliedig ar gyflawniadau'r gorffennol ym maes rheoli risg trychinebau ystod o bolisïau'r UE gan gynnwys diogelu'r sifil, diogelu'r amgylchedd, diogelwch mewnol, addasu i newid yn yr hinsawdd, iechyd, ymchwil ac arloesi a gweithredu allanol. Mae'r cyflawniadau hyn yn gyfraniad pwysig gan yr UE tuag at adeiladu polisi cydlynol ar reoli risg trychinebau ar lefelau Ewropeaidd a rhyngwladol.\nBeth yw Fframwaith Gweithredu Hyogo?\nMae Fframwaith Gweithredu Hyogo (HFA) 'Adeiladu gwytnwch cenhedloedd a chymunedau i drychinebau' yn gynllun deng mlynedd a fabwysiadwyd gan 168 o aelod-wladwriaethau'r Cenhedloedd Unedig a ymrwymodd yn wirfoddol i weithio ar bum blaenoriaeth ar gyfer gweithredu gyda'r nod o wneud y byd yn fwy diogel rhag peryglon naturiol ac i adeiladu gwytnwch trychinebau. Wedi'i fabwysiadu yn 2005, bydd yr HFA yn dod i ben yn 2015. Mae proses ymgynghori eang yn digwydd ar lunio'r fframwaith ar ôl 2015 ar gyfer lleihau risg trychinebau.\nBeth yw cynigion allweddol y Comisiwn?\n1. Mwy o dryloywder a gwell llywodraethu fframwaith Hyogo ar gyfer Gweithredu newydd ar ôl 2015\nMae'r Comisiwn Ewropeaidd yn awgrymu safonau llywodraethu, adolygiadau cyfnodol gan gymheiriaid a chasglu a rhannu data y gellir ei gymharu'n fyd-eang ar golledion a pheryglon trychinebau.\n2. Canolbwyntiwch ar ganlyniadau\nMae'r Comisiwn Ewropeaidd yn cynnig cyflwyno targedau a chamau gweithredu mesuradwy i leihau risgiau trychinebau.\n3. Dylai mesurau lleihau risg trychinebau gyfrannu at dwf cynaliadwy a thrwsiadus\nDylai'r holl isadeiledd a phrosiectau mawr fod yn sensitif i risg ac yn gallu gwrthsefyll hinsawdd a thrychineb.\nDylid annog technolegau ac offerynnau arloesol i gefnogi rheoli trychinebau ymhellach (systemau rhybuddio cynnar, seilwaith ac adeiladau gwydn, seilwaith gwyrdd, cyfathrebu risg ac ati) er mwyn arwain at fwy o gyfleoedd busnes a chyfrannu at dwf gwyrdd.\n4. Sylw arbennig i'r rhai mwyaf agored i niwed\nMae'r Comisiwn hefyd yn disgwyl i'r Fframwaith Gweithredu Hyogo newydd fod yn fwy sensitif i ryw ac i dargedu grwpiau bregus fel plant, pobl oedrannus, pobl ag anableddau, y digartref a'r tlawd. Dylid rhoi sylw arbennig i adeiladu gwytnwch ym mhob lleoliad gwledig trefol a bregus, yn ogystal ag mewn ardaloedd arfordirol.\nOchr yn ochr â pheryglon naturiol, dylai fframwaith rhyngwladol cynhwysfawr hefyd fynd i’r afael â gwrthdaro a mathau eraill o drais a breuder y wladwriaeth ynghyd â risgiau technolegol, ansicrwydd bwyd a maeth ac epidemigau.\nBeth yw rhai o'r prif gyflawniadau sy'n gysylltiedig â rheoli risg trychinebau yn yr UE yn ystod y blynyddoedd diwethaf?\nMae mesurau atal a rheoli risg wedi'u hintegreiddio mewn nifer o bolisïau ac offerynnau ariannol allweddol yr UE (hy addasu i newid yn yr hinsawdd, polisi cydlyniant, trafnidiaeth ac ynni, ymchwil ac arloesi, bygythiadau iechyd trawsffiniol, asesu effaith amgylcheddol, ac eraill);\nmae'r Comisiwn wedi paratoi trosolwg traws-sector cyntaf o risgiau yn yr UE ac wedi lansio menter gyda'r aelod-wladwriaethau i fapio risgiau a rhannu gwybodaeth amdanynt. Bydd asesiadau risg cenedlaethol aml-berygl yn cael eu cynhyrchu gan aelod-wladwriaethau erbyn diwedd 2015;\nmae argaeledd data, hygyrchedd, rhannu a chymaroldeb wedi'i wella, gan gynnwys gwaith parhaus gyda'r Aelod-wladwriaethau a phartneriaid rhyngwladol tuag at sefydlu safonau a phrotocolau Ewropeaidd ar gyfer cofnodi colledion trychinebau;\nmae ffyrdd o ddefnyddio yswiriant yn effeithiol fel cymhelliant ar gyfer ymwybyddiaeth risg, atal a lliniaru yn cael eu harchwilio, a;\ngwell parodrwydd ar gyfer ymateb trwy ddatblygu cronfa wirfoddol o alluoedd ymateb i drychinebau a ymrwymwyd ymlaen llaw, cynllunio ymateb yn well, rhwydwaith hyfforddi, a chydweithrediad wedi'i atgyfnerthu ymhlith awdurdodau ym maes hyfforddiant ac ymarferion, cryfhau systemau rhybuddio cynnar.\nBeth mae'r UE yn ei wneud er mwyn hybu gwytnwch a lleihau risg trychinebau mewn gwledydd sy'n datblygu?\nMae lleihau bregusrwydd ac adeiladu gwytnwch poblogaethau sydd mewn perygl yn rhagofynion ar gyfer lleihau tlodi a datblygu cynaliadwy. Dyma pam, mae'r UE wedi ymrwymo i fuddsoddi yn y blaenoriaethau hyn. Mae rheoli risg eisoes yn rhan o holl raglenni cymorth dyngarol a chymorth datblygu'r UE - a bydd yn dod yn elfen hyd yn oed yn fwy annatod yn y dyfodol.\nMae cynnydd sylweddol eisoes yn cael ei wneud. Mae tair menter ddiweddar gan yr UE SHARE ('Cefnogi Corn Gwydn Affrica'), AGIR (y Gynghrair Fyd-eang ar gyfer Gwydnwch yn rhanbarth Sahel) a'r Gynghrair Newid Hinsawdd Byd-eang (GCCA) eisoes yn cyfrannu at adeiladu gwytnwch rhai o rai mwyaf y byd cymunedau bregus.\nMae rhaglen Parodrwydd Trychineb (DIPECHO) y Comisiwn Ewropeaidd yn ariannu prosiectau yn seiliedig ar fesurau paratoadol syml sy'n pwysleisio hyfforddiant, meithrin gallu, codi ymwybyddiaeth a systemau rhybuddio cynnar cymunedau lleol ledled y byd. Mae DIPECHO wedi profi'n hynod effeithiol wrth gyfyngu ar ddifrod ac achub bywydau pan fydd peryglon yn taro'n sydyn.\nBydd y syniadau a gyflwynir yn y Cyfathrebu hwn yn sail i ddeialog bellach gydag aelod-wladwriaethau, Senedd Ewrop, Pwyllgor y Rhanbarthau, Pwyllgor Economaidd a Chymdeithasol Ewrop a rhanddeiliaid eraill (cymdeithas sifil, y byd academaidd, y sector preifat) yn ogystal â rhyngwladol partneriaid a System y Cenhedloedd Unedig.\nBydd canlyniadau'r ddeialog hon yn bwydo i'r broses baratoi ar gyfer Cynhadledd y Byd ar Leihau Risg Trychineb (Uwchgynhadledd Sendai) a drefnwyd ar gyfer mis Mawrth 2015, a dau gyfarfod y Pwyllgor Paratoi ar lefel y Cenhedloedd Unedig a gynhelir ar 14-15 Gorffennaf a 17-18 Tachwedd 2014 yn Genefa.\nTaflen ffeithiau ar Leihau Risg Trychineb (DRR)\nTaflen ffeithiau ar wytnwch\nTaflen ffeithiau ar Reoli Risg Trychineb\nPynciau cysylltiedig:lleihau risg trychinebsystemau rhybuddio cynnarcynnwysllawn-ddelweddSeilwaith GwyrddFframwaith Gweithredu ar ôl 2015 Hyogoisadeiledd ac adeiladau gwydncyfathrebu risg\nMae gan sefydliadau amlochrog rhyngwladol ran hanfodol i'w chwarae wrth hyrwyddo technolegau TGCh - i helpu'r economïau Ewropeaidd a byd-eang i wella o argyfwng Covid-19, dywedodd Prif Gynrychiolydd Huawei i Sefydliadau'r UE, Abraham Liu, yn ystod dadl ar-lein heddiw.\n“Mae Huawei wedi dangos gwybodaeth ac ymroddiad yn ystod y misoedd diwethaf, gan sefydlu rhwydweithiau 5G gyda gweithredwyr telathrebu yn ysbytai, darparu atebion technolegol ar gyfer telefeddyginiaeth ac am gweithdrefnau rheoli pandemig, ”Meddai Abraham Liu yn ystod y ddadl “Trosglwyddo Economaidd i'r 'Normal Newydd': sut y gall sefydliadau rhyngwladol helpu economïau Ewropeaidd i bownsio'n ôl”, wedi'i drefnu gan The Brussels Times. “Defnyddir technolegau 5G ac AI hefyd yn datblygu brechlyn ac wedi chwarae rhan allweddol mewn dadansoddiad meintiol data meddygol dibynadwy. Mae ein technoleg hefyd wedi'i chymhwyso'n llwyddiannus i reoli ailagor y sector cyhoeddus a phreifat, ”Tanlinellodd Abraham Liu.\n“Nid yw’r broses arloesi yn dod i ben ar unrhyw ffin ddaearyddol ddiffiniedig,” ychwanegodd Mr Liu. “Mae'r Horizon Ewrop mae rhaglen ymchwil, arloesi a gwyddoniaeth 2021-2027 yn offeryn polisi allweddol a all chwarae rhan bwysig wrth hybu cystadleurwydd economaidd yn Ewrop, cyflawni bargen Werdd yr UE a mynd i’r afael â Nodau Datblygu Cynaliadwy’r Cenhedloedd Unedig. ”\nWrth i gloi cloeon godi'n ofalus ledled Ewrop, mae ffocws y sylw ar y cyd yn symud i'r hyn y gall chwaraewyr allweddol ei wneud i helpu'r economi i wella. Dadl heddiw, wedi'i chymedroli gan y Storïwr Digidol Dan Sobovitz a newyddiadurwr The Brussels Times Pauline Bock, wedi gofyn sut y gellir rhannu’r arfer da sydd wedi dod i’r amlwg yn ystod y pandemig yn y dyfodol, er mwyn sicrhau cynnydd diogel i ffyniant economaidd o’r newydd yn Ewrop.\nCynrychiolwyr lefel uchel o'r Undeb Telathrebu Rhyngwladol (ITU), Fforwm Economaidd y Byd (WEF), Sefydliad Datblygu Diwydiannol y Cenhedloedd Unedig (UNIDO) andthe Llywyddiaeth Croateg Cyngor yr UE cymryd rhan yn y weminar.\nRhaglen Dysgu AR\nMae enghraifft dda arall o gydweithrediad Huawei â sefydliadau rhyngwladol yn ei Rhaglen Dysgu AR i atal aflonyddwch addysg yn ystod y pandemig. Gan weithio gydag UNESCO ac ysgolion a cholegau partner, mae Learn ON wedi darparu system addysg o bell ar-lein i gefnogi tua 50,000 o fyfyrwyr a'u hathrawon.\nMae'r rhaglen yn parhau am weddill 2020 gyda mwy na 100 o gyrsiau Hyfforddi'r Hyfforddwr (TTT) ar-lein, yn cynnwys 1,500 o athrawon, ac agor dros 130 o Gyrsiau Ar-lein Agored Anferth (MOOC) sy'n ymdrin â meysydd technolegol datblygedig fel AI, Data Mawr, 5G ac IoT, wedi'i ariannu gan Gronfa Cymhelliant Datblygu Academi TGCh Huawei (ADIF).\n"Mae'r cynnydd diweddar mewn trais yn nwyrain yr Wcrain, a'i effaith ar y boblogaeth sifil, yn destun pryder mawr. Yma heddiw yn Bakhmut, rwyf am ddweud wrth bobl yr Wcrain: nid ydych chi ar eich pen eich hun. Rhaid cynorthwyo pob sifiliaid mewn angen, ar ddwy ochr y llinell gyswllt. Bydd ein pecyn cymorth newydd yn helpu partneriaid dyngarol yn nwyrain yr Wcrain i gwmpasu anghenion meddygol, cysgodi, dŵr a glanweithdra brys. Mae'n hanfodol bod cymorth yn cyrraedd yr holl bobl agored i niwed y mae'r gwrthdaro yn effeithio arnynt yn gyflym, yn ddiogel ac yn ddiduedd," meddai'r Comisiynydd Christos Stylianides.\nMae'r Comisiwn Ewropeaidd yn darparu cymorth dyngarol i'r cymunedau mwyaf agored i niwed, ni waeth ym mha ardal o'r gwrthdaro y maent yn byw ynddo neu wedi ffoi iddo. Mae tua 50% o gymorth dyngarol y Comisiwn yn targedu pobl mewn angen mewn ardaloedd nad ydynt dan reolaeth y llywodraeth.\nMae cymorth dyngarol yr UE yn mynd at y bobl y mae'r gwrthdaro yn effeithio arnynt, yn byw yn yr ardaloedd nad ydynt dan reolaeth y llywodraeth ac ar ddwy ochr y llinell gyswllt â ffoaduriaid ac i bobl sydd wedi'u dadleoli'n fewnol sydd wedi ffoi o'r ardaloedd gwrthdaro, yn ogystal ag i ddychwelyd. Mae cymorth dyngarol yr UE yn aml yn cael ei ddosbarthu ar ffurf arian parod a thalebau, gan ganiatáu i'r effeithlonrwydd mwyaf a chadw urddas y bobl yr effeithir arnynt. Gall y derbynwyr brynu eitemau hanfodol yn y siopau a'r marchnadoedd lleol, a thrwy hynny gefnogi'r economi leol.


Sut i ddefnyddio'r Apple Watch i dynnu llun gyda'r iPhone | Newyddion IPhone\nSiawns nad yw llawer ohonoch eisoes yn gwybod sut mae camera'r iPhone yn gweithio ac y gallwn dynnu llun yn uniongyrchol gyda'r Apple Watch, ond efallai nad ydych chi'n gwybod yr opsiwn hynny yn caniatáu inni newid y camera neu ddewis modd gwahanol i'r cloc ei hun.\nDaw'r swyddogaeth hon yn ddefnyddiol pan fyddwn am dynnu llun heb orfod gadael yr iPhone i unrhyw un, gallwn ddefnyddio'r amserydd, gosod ein hunain yn dda a thynnu'r llun. Gallwn hefyd tincer yn uniongyrchol gyda'r chwyddo gan ddefnyddio'r goron ddigidol a i gyd heb gyffwrdd â'r iPhoneOes, mae'n rhaid i'r pellter rhwng yr Apple Watch a'r iPhone fod tua 10 metr ar y mwyaf er mwyn iddo weithio.\nMae tynnu llun yn syml ac mae'n sicr bod mwy nag un o'r rhai sy'n bresennol eisoes wedi cymryd un (gan adael argraff ar ffrindiau) yn uniongyrchol trwy adael yr iPhone yn gorffwys ar fwrdd a chymryd y cipio gyda'r Apple Watch. Ond mae'r peth nid yn unig yn hyn a gallwn ddefnyddio mwy opsiynau ar gael o fewn cymhwysiad camera Apple Watch ei hun.\nNewid y camera neu ddewis modd gwahanol\nGellir gwneud hyn yn hawdd o'r Apple Watch pan fyddwn yn pwyso'r sgrin wylio yn galetach. Pan fydd y cais gennym ar agor ac rydym eisoes yn gweld y ddelwedd y gallwn pwyswch yn galed ar y sgrin a gwasgwch un o'r gwahanol opsiynau mae hynny'n cynnig:\nMae newid camerâu, actifadu neu ddadactifadu'r fflach, defnyddio modd HDR neu actifadu Live yn rhai o'r opsiynau sydd gennym ar gael. Gallwn hefyd addasu'r chwyddo trwy'r goron ddigidol a gweld y lluniau'n uniongyrchol o ap lluniau Apple Watch. Mae defnyddio'r hunan-amserydd yn golygu tynnu byrst o 10 llun a phan ddaw at lun grŵp, heb os, dyma'r opsiwn gorau. A ydych eisoes wedi rhoi cynnig ar y dull hwn i dynnu'ch lluniau gan adael yr iPhone i ffwrdd o'ch dwylo?\nLlwybr llawn i'r erthygl: Newyddion IPhone » Cynhyrchion Apple » Apple Watch » Sut i ddefnyddio Apple Watch i dynnu llun gydag iPhone\nSut i ddefnyddio Cludiant Cyhoeddus ar Apple Maps


1 Thesaloniaid 5 (BCN) - Bible Society\n1 Thesaloniaid 5 BCND\n1Ynglŷn â'r amseroedd a'r prydiau, gyfeillion, nid oes arnoch angen i neb ysgrifennu atoch. 2Oherwydd yr ydych yn gwybod yn iawn mai fel lleidr yn y nos y daw Dydd yr Arglwydd. 3Pan fydd pobl yn dweud, “Dyma dangnefedd a diogelwch”, dyna'r pryd y daw dinistr disymwth ar eu gwarthaf fel gwewyr esgor ar wraig feichiog, ac ni fydd dim dianc iddynt. 4Ond nid ydych chwi, gyfeillion, mewn tywyllwch, i'r Dydd eich goddiweddyd fel lleidr; 5pobl y goleuni, pobl y dydd, ydych chwi oll. Nid ydym yn perthyn i'r nos nac i'r tywyllwch. 6Am hynny, rhaid inni beidio â chysgu, fel y rhelyw, ond bod yn effro a sobr. 7Y rhai sydd yn cysgu, yn y nos y maent yn cysgu, a'r rhai sydd yn meddwi, yn y nos y maent yn meddwi. 8Ond gan ein bod ni'n perthyn i'r dydd, gadewch inni fod yn sobr, gan wisgo amdanom ffydd a chariad yn ddwyfronneg, a gobaith iachawdwriaeth yn helm. 9Oherwydd nid i ddigofaint y penododd Duw ni, ond i feddu iachawdwriaeth drwy ein Harglwydd Iesu Grist, 10yr hwn a fu farw drosom, er mwyn inni gael byw gydag ef, p'run bynnag ai yn effro ai yn cysgu y byddwn. 11Am hynny, calonogwch eich gilydd, ac adeiladwch bob un ei gilydd—fel, yn wir, yr ydych yn gwneud.\nAnogaethau Terfynol a Chyfarchion\n12Yr ydym yn gofyn ichwi, gyfeillion, barchu'r rhai sydd yn llafurio yn eich plith, yn arweinwyr arnoch yn yr Arglwydd, ac yn eich cynghori, 13a synio'n uchel iawn amdanynt mewn cariad, ar gyfrif eu gwaith. Byddwch yn heddychlon yn eich plith eich hunain. 14Ac yr ydym yn eich annog, gyfeillion, ceryddwch y segurwyr, cysurwch y gwangalon, cynorthwywch y rhai eiddil, byddwch yn amyneddgar wrth bawb. 15Gwyliwch na fydd neb yn talu drwg am ddrwg i neb, ond ceisiwch bob amser les eich gilydd a lles pawb.\n16Llawenhewch bob amser. 17Gweddïwch yn ddi-baid. 18Ym mhob dim rhowch ddiolch, oherwydd hyn yw ewyllys Duw yng Nghrist Iesu i chwi. 19Peidiwch â diffodd yr Ysbryd; 20peidiwch â dirmygu proffwydoliaethau. 21Ond rhowch brawf ar bob peth, a glynwch wrth yr hyn sydd dda. 22Ymgadwch rhag pob math o ddrygioni.\n23Bydded i Dduw'r tangnefedd ei hun eich sancteiddio chwi yn gyfan gwbl, a chadw eich ysbryd a'ch enaid a'ch corff yn gwbl iach a di-fai hyd ddyfodiad ein Harglwydd Iesu Grist! 24Y mae'r hwn sy'n eich galw yn ffyddlon, ac fe gyflawna ef hyn.\n25Gyfeillion, gweddïwch drosom ninnau.\n26Cyfarchwch y cyfeillion i gyd â chusan sanctaidd. 27Yn enw'r Arglwydd, parwch ddarllen y llythyr hwn i'r holl gynulleidfa.\n28Gras ein Harglwydd Iesu Grist fyddo gyda chwi!


Wythnos 64: Canlyniadau arolwg ymgysylltu â'r cyhoedd 'Sut ydym ni yng Nghymru?' - Iechyd Cyhoeddus Cymru\n› Wythnos 64: Canlyniadau arolwg ymgysylltu â'r cyhoedd 'Sut ydym ni yng Nghymru?'\nroedd 42 y cant o bobl yn cytuno y dylai pobl sydd wedi cael y ddau frechiad allu cwrdd â'i gilydd heb gadw pellter cymdeithasol na gwisgo masgiau; roedd 58 y cant yn anghytuno.\ndywedodd 8 y cant o bobl eu bod yn credu bod brechu yn eu hamddiffyn ‘yn llwyr’ rhag haint coronafeirws a 58% ei fod yn eu hamddiffyn ‘llawer’.\nO'r 9,516 o oedolion y cyfwelwyd â nhw rhwng wythnosau 31 a 62 (2 Tachwedd 2020 i 13 Mehefin 2021) nododd 16 y cant eu bod wedi cael Coronafeirws*\nO'r cyfranogwyr a nododd eu bod wedi cael symptomau coronafeirws, dywedodd 39 y cant fod eu symptomau wedi para o leiaf 4 wythnos; gyda 21 y cant yn dweud bod eu symptomau wedi para am fwy na 12 wythnos*\nBlinder oedd y symptom a nodwyd amlaf o COVID hir wedi'i ddilyn gan ddiffyg anadl\nRoedd oedolion hŷn, menywod ac unigolion â chyflyrau iechyd cronig (diabetes, clefyd y galon, clefyd yr ysgyfaint neu ganser) yn fwy tebygol o fod â symptomau'n para am o leiaf 4 wythnos.\nMae adroddiad diweddaraf yr arolwg ymgysylltu â'r cyhoedd ar y Coronafeirws Newydd (COVID-19) gan Iechyd Cyhoeddus Cymru yn cwmpasu'r cyfnod 21 i 27 Mehefin 2021, pan gafodd 600 o bobl eu holi\n*Nid yw'r ffigurau wedi'u haddasu i roi cyfrif am ddemograffeg sampl neu boblogaeth.


Prifysgol Aberystwyth - Bywyd Mewn Dŵr Croyw - Kathleen Carpenter\nBywyd Mewn Dŵr Croyw - Kathleen Carpenter\nDarlith Gyhoeddus - Adran Daearyddiaeth a Gwyddorau Daear\nKathleen Carpenter (1891-1970), ecolegydd dŵr croyw arloesol ym Mhrifysgol Aberystwyth\nPrif siaradwr: Dr Catherine Duigan\n18.00 - Lluniaeth - 'Melin Drafod', Llawr B, Adeilad Llandinam\n18.30 - Darlith Gyhoeddus - A6, Adeilad Llandinam\nAdran Daearyddiaeth a Gwyddorau Daear, Adeilad Llandinam, Campws Penglais, Prifysgol Aberystwyth, SY23 3DB\nGwnaeth Kathleen Carpenter hanes biolegol yn ystod ei hoes, ond nid yw ei stori wedi cael ei hadrodd yn llawn tan nawr. Bydd y ddarlith hon yn anrhydeddu ei chyflawniadau gwyddonol, yn ystyried yr heriau y byddai’r fenyw eithriadol hon wedi gorfod eu hwynebu yn ystod ei gyrfa, ac yn ei chydnabod yn fodel rôl i wyddonwyr benywaidd ifanc heddiw.\nDr Kathleen Carpenter oedd mam ecoleg dŵr croyw yn y byd sy’n siarad Saesneg. Wedi iddi gwblhau ei hymchwil MSc a PhD arloesol ar ddŵr croyw ym Mhrifysgol Aberystwyth, ysgrifennodd y gwerslyfr cyntaf ar ecoleg dŵr croyw yn Saesneg - Life in Inland Waters (1928). Mae ei gwaith a’i hysgrifau yn ysbrydoledig, yn cyfuno manylder gwyddonol ac ymroddiad â chariad amlwg iawn at amgylcheddau dŵr croyw a’u biota.\nDaliodd swyddi ymchwil a dysgu mewn tair prifysgol yn UDA, gan gynnwys Coleg Radcliffe (yr Harvard benywaidd), cyn dychwelyd i gwblhau ei gyrfa ym Mhrifysgol Lerpwl. Gwnaeth Dr Carpenter nifer o gyfraniadau gwyddonol nodedig i faes ecoleg dŵr croyw, gan gynnwys disgrifio gwahanol gylchfâu naturiol mewn afonydd, adnabod addasiadau’r biota i ddŵr rhedegog a phwysigrwydd tymheredd, a chwblhau un o’r astudiaethau manwl cyntaf ar ddiet eogiaid ifanc. Dogfennodd bresenoldeb rhywogaethau rhewlifol creiriol ym Mhrydain ac eglurodd effeithiau difrifol dŵr gwastraff mwyngloddiau ar afonydd lleol yng Nghymru - ymchwil y mae staff yn Aberystwyth yn parhau i adeiladu arno hyd heddiw.\nMae’r ddarlith hon yn rhan o raglen o ddigwyddiadau i nodi Diwrnod Rhyngwladol y Menywod ym Mhrifysgol Aberystwyth.\nAr gyfer ymholiadau ynghylch y digwyddiad hwn, cysylltwch â: digwyddiadau@aber.ac.uk\nTraddodir y ddarlith hon gan Dr Catherine Duigan ac fe’i lluniwyd ar y cyd â Dr Warren Kovach.\nGanwyd Dr Catherine Duigan yn Iwerddon a derbyniodd ei haddysg yng Ngholeg Prifysgol Dulyn lle y bu’n gweithio ar söoplancton yn llynnoedd Iwerddon ar gyfer ei thraethawd ymchwil PhD. Mae ei chefndir ymchwil rhyngwladol yn cynnwys gweithio yn UDA, Ffrainc ac Affrica. Bu’n ymchwilydd ôl-ddoethurol ym Mhrifysgol Aberystwyth ac yn Gymrawd Prifysgol Cymru yn ail-greu cyn amgylcheddau llynnoedd ym mynyddoedd Atlas Uchel, Moroco. Mae wedi gwasanaethu ar Gyngor y Gymdeithas Fiolegol Dŵr Croyw gan ddarparu cyngor i Gyngor Ymchwil yr Amgylchedd Naturiol. Ar hyn o bryd mae Catherine yn arwain grŵp o arbenigwyr technegol sy’n ymchwilio i amgylcheddau dyfrol a thirol yn Cyfoeth Naturiol Cymru ym Mangor. Fel darlithydd er anrhydedd ym Mhrifysgol Bangor mae hi’n cyfrannu at fodiwlau dysgu ar ecoleg dŵr croyw. Mae hi hefyd yn Llysgennad STEM.\nGanwyd Dr Warren Kovach yn Cleveland, Ohio, UDA, ac fe’i addysgwyd yng Ngholeg Hiram, Ohio a Phrifysgol Indiana, Bloomington, lle derbyniodd PhD mewn paleobotaneg a phaleoecoleg. Ar ôl hynny bu’n Gymrawd Ôl-ddoethurol NATO ym Mhrifysgol Aberdeen ac yn ymchwilydd ym Mhrifysgol Aberystwyth. Yn 1992 sefydlodd ‘Kovach Computing Services’ i farchnata’r feddalwedd ystadegol a ddatblygodd ar gyfer ei ymchwil ei hun, MVSP ac Oriana, yn ogystal â gwerthu meddalwedd arall a gwneud gwaith ymgynghorol ar ddadansoddi data.\nMae Catherine Duigan a Warren Kovach wedi cyhoeddi astudiaethau gwyddonol ar y cyd, gan gynnwys y dosbarthiad presennol ar lynnoedd y DU a ddefnyddir mewn asesiadau cadwraethol. Mae Catherine wedi cynhyrchu nifer o bapurau ar amgylcheddau dŵr croyw yng Nghymru, gan gynnwys ysgrifennu a chyd-olygu’r llyfr The Rivers of Wales. Mae Warren hefyd yn awdur hanes lleol. Mae wedi datblygu gwefannau a chyhoeddi llyfrau am hanes Ynys Môn a Phontydd Menai.


Gabion - Wicipedia\ncaergawell, mur o gerrig mewn cawell\nMae'r gabion (defnyddir caergawell yn y Gymraeg hefyd) yn ddyfais a ddefnyddir mewn peirianneg a pensaernïaeth, er mwyn codi mudiau neu rhwstrau, fel arfer yn sydyn ac yn rhad. Ceir cawell o wifren sy'n cael ei lenwi â charreg, contric, pridd, tywod neu deunydd arall. Er mwyn eu hadeiladu, caiff y ddaear ei lefelu, gosodir y gawell yn ei le a'i lenwi â deunydd. Oherwydd ei faint, mae angen peiriannau trwm fel arfer, fel cloddwyr, i'w gosod a'u llenwi. Gan nad oes angen yr un sgil nac amser i adeiladu wal o gabionnau, maennt yn opsiwn rhad, syml ac hyblyg ar gyfer codi mur neu rwystr.\nGabion i reoli llif afon ac erydiad y dorlan\n4 Defnydd ar gyfer Gabion neu Caergawell\nCaergewyll gyda canon o ddyluniad diwedd y 16g\nDaw'r gair gabion o'r Eidaleg, gabbione sy'n golygu "cawell fawr"; sef, o'r Eidaleg, gabbia a Lladin cavea yn golygu "cawell").. Mae'r gair Cymraeg, caergawell, yn ddisgrifiad da o'r dechnoleg fel caiff ei ddefnyddio at ddiben milwrol. Daw'r gair "cawell" o'r Lladin diweddar, cauela.\nFel rheol safai'r Gabions ar ben eu hunain a'u dal â disgyrchiant. Ond, gan eu bod yn hunangynhaliol nid ydynt yn gwrthsefyll naill ai'r traction. Yn ogystal, oherwydd bod angen gweithwyr llai arbenigol nag i adeiladu mathau eraill o waliau, a gall y peiriannau lenwi gabions yn gyflym, fel arfer mae'n opsiwn fforddiadwy. Caent eu codi ar gyfer peirianneg sifil, adeiladu ffyrdd, rhesymau milwrol ac amgylcheddol.\nYn filwrol, cyflwynwyd y gabions gwyn i amddiffyn y artilleri yn ystod y gwarchaeon. Ar hyn o bryd, mae ceblau yn dal i gael eu defnyddio i greu cryfderau rhwydd yn hawdd, megis Llinell Bar Lev neu'r nifer o wersylloedd yn Rhyfel Afghanistan, a ddiogelir gan caergewyll megis caer Bastion y Fyddin Brydeinig.\nJac Codi baw yn codi gabion er mwyn rhwystro craig-lithriad, Rjukan, Norwy, 2010\nGan nad oes angen unrhyw sgil ar y cynulliad a llenwi gweithrediadau cerrig, gall defnyddio gabions gyflawni gwaith a fyddai fel arall yn gofyn am lawer o waith hirach ac arbenigol. Fe'u gweithgynhyrchir â chawell (o drediad triphlyg a sgwariau math 8x10 cm) o wifren ddur (gyda chynnwys isel o garbon) o 2.7 mm, sy'n rhoi tair haen o galfanedig, gyda 270 gram o sinc. Atgyfnerthir ymylon y gabions hefyd â gwifren 3.4 mm. Fe'i defnyddir hefyd yn wifren ar gyfer angori'r darnau o 2.2mm.\nGall Gabions gael gwahanol agweddau, mae'n gyffredin iawn i'w canfod ar ffurf blychau, a all fod â hyd o 1.5, 2, 3 a 4 metr, lled 1 metr ac uchder o 0.5 neu 1.0 metr.\nDefnydd ar gyfer Gabion neu CaergawellGolygu\nCaergewyll wedi eu llenwi â thywod\nMuriau Amddiffyn: mae'r waliau gabions wedi'u cynllunio i gynnal gwahaniaeth mewn lefelau daear ar y ddwy ochr sy'n ffurfio grŵp pwysig o elfennau cefnogi ac amddiffyn pan fydd wedi'i leoli mewn gwelyau afonydd. Gwleir yn glir yma o le ddaw'r gair Cymraeg, 'caergawell'. Dyluniodd Leonardo da Vinci caergawell, Corbeille Leonard ("basged Leonard[o]") ar gyfer seiliau Castell San Marco ym Milan.\nAddurnol: Defnyddiwyd yn ddiweddar fel adnodd newydd. Enghraifft: yn Port Madero, Buenos Aires.\nCadwraeth y tir: Ystyrir bod erydiad dŵr cyflym yn niweidiol iawn i briddoedd oherwydd, oherwydd y ffenomen hon, mae ardaloedd mawr o bridd ffrwythlon yn cael eu colli, fel y deunydd solet sy'n cael ei ollwng yn rhannau canol a rhan uchaf y pridd Mae'r basn yn achosi'r isadeiledd, hidlolegol, trydanol, amaethyddol a seilwaith cyfathrebu sy'n bodoli yn y rhan isaf.\nRheoli afonydd: yn yr afonydd, mae'r bledren yn cyflymu cydbwysedd y gwely. Mae'n osgoi erydu, cludo deunyddiau a thirlithriadau ymylon, yn ogystal â rheoli llifogydd sy'n gwarchod cymoedd a phoblogaethau yn erbyn llifogydd. Defnyddir gabion hefyd mewn ardaloedd o sychder lle bydd fflachlifogydd yn gyffredin. Bydd y gabion yn arafu'r llif dŵr a ddaw wedi storm a chwympo a dir sych. Gydag hynny bydd y gabion yn arbed difrod gan y llif a hefyd yn sicrhau bod y dŵr yn symud yn ddigon araf a chronni wrth y gabion i peth ohono trylifo i'r tir gan gynorthwyo i ddyfrio'r tir a gwella'r tirwedd ac amaeth yr ardal. Gwelir enghraifft o hyn yn Mhrosiect Al Baydha yn Sawdi Arabia.\nCwmni codi Gabion, gyda delweddau o'r cynnyrch\n↑ gabiondesign.be Archifwyd January 6, 2008, yn y Peiriant Wayback.\nWedi dod o "https://cy.wikipedia.org/w/index.php?title=Gabion&oldid=9168593"\nLast edited on 2 Tachwedd 2019, at 22:55\nNewidiwyd y dudalen hon ddiwethaf ar 2 Tachwedd 2019, am 22:55.


Ieithoedd: Eich llwybr at lwyddiant – Llwybrau at Ieithoedd Cymru Routes into Languages Cymru\nAr ddydd Sadwrn, 23 Tachwedd 2013, daeth pobl ifanc o bob rhan o Gymru, ynghyd â’u rhieni ac athrawon, i wrando ar gyfres o gyflwyniadau ynghylch sut y gall sgiliau mewn ieithoedd tramor eu cynorthwyo wrth ddewis gyrfa yn y dyfodol.\nRoedd y digwyddiadau, y’u trefnwyd gan Llwybrau at Ieithoedd Cymru ar y cyd â’r prifysgolion, yn cynnwys cyflwyniadau gan ddarlithwyr oddi wrth Ysgolion Ieithoedd am y cyfleoedd i astudio ieithoedd mewn prifysgolion yng Nghymru a’r amrywiaeth o ieithoedd gellir eu hastudio ar lefel brifysgol. Rhoddwyd hefyd esiamplau o’r mathau o swyddi mae cyn fyfyrwyr ieithoedd bellach yn eu gwneud.\nRoedd myfyrwyr ieithoedd modern cyfredol hefyd yn siarad yn y digwyddiadau am y flwyddyn dramor a rhoddwyd adroddiadau ysbrydoledig ar sut brofiad yw hi i astudio ieithoedd yn y brifysgol. Soniodd y myfyrwyr wrth y gynulleidfa sut roedd y cyfle i astudio dramor nid yn unig wedi’u galluogi i wella’u sgiliau iaith, ond wedi bod o fudd iddynt mewn ffyrdd eraill hefyd megis cynyddu’u hyder.\nCafwyd hefyd gyflwyniad gan gynrychiolydd o’r Gwasanaeth Yrfaoedd a oedd yn gallu rhoi esiamplau o fyfyrwyr sydd wedi defnyddio’u sgiliau iaith ochr yn ochr â phynciau eraill, megis busnes a marchnata, i sicrhau swyddi ar ôl graddio. Yn dilyn hynny roedd siaradwr o’r byd busnes oedd yn gallu sôn am fanteision iaith mewn amrywiaeth o sectorau busnes.\nCafodd y sawl a fynychodd yng Nghaerdydd hefyd gyfle i ddysgu ychydig o Siapanëeg mewn sesiwn blasu dan ofal dwy ddarlithwraig o Ganolfan Astudiaethau Siapanëeg Caerdydd. Daeth y digwyddiadau i ben gyda sesiwn cwestiwn ac ateb ac roedd hwn yn gyfle i lawer o bobl ifanc a rhieni ofyn am gyngor ynglŷn â’u dyfodol gydag ieithoedd.\nBwriad y digwyddiadau oedd agor llygaid pobl ifanc a’u rhieni ynghylch y posibiliadau sydd ar gael mewn bywyd os gallwch chi gynnig iaith arall i gyflogwr. Roedd y sawl a fynychodd yn gallu gweld y budd o astudio ieithoedd a dywedodd nifer o’r bobl ifanc bod y siaradwyr wedi’u hysbrydoli i barhau i astudio ieithoedd.\nPreviousLanguages: Your Passport to Success\nNextEnillwyr Cystadleuaeth Mamiaith Ail Iaith 2013